Mauri Sivaraina: Na Moalemu Abidadama Tadikakadia ida Na Ḡaukara Hebou | David Sinclair\nNa Moalemu Badina Abidadama Tadikakadia ida Na Ḡaukara Hebou\nDavid Sinclair Ese E Sivarailaia\nLAḠANI 1930 lalodiai, tamagu bona sinagu—James bona Jessie Sinclair—na ela Bronx, New York Siti ena taoni ta. Idia bamodia Willie Sneddon, na Scotland amo ela. Tatoiosi e hedavari matama neganai, edia bese e herevalaidiava. Una negai lau na do asina vara.\nSinagu ese Willie e hamaoroa, Tuari Badana do se vara ai, ia tamana bona kakana edia dingi na North Sea ai bomu (o mine) ta ai e tatakau neganai, e maloa mase. Willie ese e hamaoroa, “Tamamu na hel ai!” Willie na Iehova ena Witnes ta, bona ena hereva dainai sinagu na e ura Baibul ena hereva momokani baine diba.\nWillie bona Liz Sneddon\nWillie ese e gwauraia herevana dainai, Sinagu na e lalohisihisi badina mai dibana tamana na tau namona. To Willie na ma eto: “Bema ba gwaumu Iesu na hel ela, oi bo moalemu?” Sinagu ese dubu ena hahediba herevana e laloa lou, e gwa Iesu na hel ela bena dina ihatoina ai e toreisi lou. Una dainai, e lalo, ‘Bema hel na lahi gabuna bona unuseniai kara dika taudia e hahisidiamu, dahaka dainai Iesu na unu ela?’ Una nega amo sinagu na e ura hereva momokani baine dibaia. Bronx Kongrigeisen edia hebou ela matama bona laḡani 1940 ai e bapatiso.\nSinagu ida, bona gabeai tamagu ida\nUna negai, Kristen tama sina na asie hagoadadiava natudia ida Baibul bae stadilaia. Lau maraḡigu ai, sinagu na hebou e laova bona wiken ai e harorova neganai, tamagu ese e nariguva. Laḡani haida muridiai, lau bona tamagu na sinagu ida hebou ala matama. Sinagu na sivarai namona e harorolaia goadagoadava bona kamonai taudia momo ida Baibul e stadilaiava. To, nega ta iena stadi taudia haida edia stadi na e karadia hebouva badina edia noho gabudia na kahikahi. Egu sikuli holidei negadiai haroro ḡaukara ai na bamoava. Una dala amo, egu diba Baibul ai na e bada bona ma haida ihadibadia dalana na dibaia.\nMaraḡigu ai hereva momokani na asina laloa badava. To, laḡanigu e 12 neganai, Basileia iharorolaina pablisana ai nala bona una nega amo haroro ḡaukara na karaia hanaihanaiva. Laḡanigu e 16 neganai, egu mauri na Iehova enai na gwauhamatalaia, bona July 24, 1954 ai, Toronto, Canada ai e heabi hebouhebouna ai na bapatiso.\nBETELE AI NA ḠAUKARA\nEmai kongrigeisen ai tadikaka haida na Betele ai e ḡaukarava eiava e nohova. Idia ese lau na e hagoadagu. Baibul ena hereva momokani e herevalaiava dalana ese lalogu na e veria. Ena be egu sikuli hahedibadia na e urava iunivesiti bainala, to lau na na ura Betele bainala. Una dainai, Toronto hebouhebouna ai, Betele aplikeisen ta na heni. Laḡani 1955 ai, Yankee Stadium, New York Siti ai e heabi hebouhebouna ai, Betele aplikeisen ma ta na heni. Se daudau, laḡanigu e 17 neganai, e boirigu Brooklyn Betele ai baina ḡaukara, una na September 19, 1955 ai. Egu dina iharuana Betele ai, lau na 117 Adams Street ai buka e karava gabunai na ḡaukarava. Gabeai, buka e habouva misinina ta (gathering machine) na ḡaukaralaiava, una misini ese rau 32 bukadia na e hakapudiava bena misini ma ta ese e turidia hebouva.\nLaḡanigu 17 ai, Brooklyn Betele ai na ḡaukara matama\nBuka e karava gabunai hua ta na ḡaukara murinai, e siaigu Magazine Department ai baina ḡaukara, badina taipi-taipi dalana na mai dibagu. Una negai, tadikaka bona taihu na adres bae taipi totona stencil (auri palakadia maraḡidia) e ḡaukaralaiva, bena Gima Kohorona bona Awake na e urava taudia ediai e siaiva. Hua haida muridiai, Shipping Department ai na ḡaukarava. Una dipatmen ena ovasia, Klaus Jensen, ese e noigu motuka tari tauna baina bamoa, buka bona magasin boksidia na kada edia hetu gabuna (docks) baia laohai bena tanobada heḡeḡemadai bae siaidia. Danu, magasin ma haida na post office baia laohai unu amo United States ai kongrigeisen iboudiai ediai bae siai. Tadikaka Jensen na e gwa, una ḡaukara ese tauanigu na baine hagoadaia. Egu weight na 57 kilogram heḡereḡerena bona tauanigu na dia bada. Buka na post office bona kada edia hetu gabuna a laohaiva karana ese tauanigu na e hagoadaia. Momokani, tadikaka Jensen na mai dibana dahaka ese baine durugu!\nMagazine Department ese kongrigeisen edia magasin oda danu e karava. Una dainai unu magasin e hahanai gadodia na diba, unu na Brooklyn ai e printiva bona e siaiva tano ma haida. Ena be unu gado momo na asi dibagu, to na moale badina magasin momo na gabu daudaudia e siai laova. Una negai na asina diba, lau na laḡani haida muridiai unu gabu haida baina vadivadidia.\nRobert Wallen, Charles Molohan, bona Don Adams ida\nLaḡani 1961 ai, lau na Treasurer’s Office ai na ḡaukarava bona egu ovasia na Grant Suiter. Laḡani haida muridiai, e boirigu Nathan Knorr ena ofesi bainala, una negai ia ese tanobada heḡeḡemadai ḡaukarana e nariava. Ia ese e hamaorogu, iena ofesi ai e ḡaukarava tadikakana ta na hua ta lalonai Basileia Hesiai Ḡaukara Sikuli bainela, una murinai Service Department ai baine ḡaukara. Una dainai gabuna na abia bona Don Adams ida a ḡaukara hebouva. Gabeai na diba, Don na laḡani 1955 hebouhebouna ai egu Betele aplikeisen e abia dae tadikakana. Robert Wallen bona Charles Molohan danu una ofesi ai e ḡaukarava. Ai taumai haniosi na laḡani 50 mai kahana a ḡaukara hebou. Na moale badina unu abidadama tadikakadia ida na ḡaukara hebou!—Sal. 133:1.\nLaḡani 1970 ai, egu zone vadivadi ginigunana, Venezuela ai\nLaḡani 1970 amo, lau na e abigu hidi laḡani ta o rua lalodiai, wiki haida Watch Tower Society ena brens ofesi haida baina vadivadidia, una negai ladana na e gwauraiava zone vadivadi. Bona tanobada heḡeḡemadai Betele famili bona misinari taudia na vadivadiava, lauma dalanai na hagoadadiava, bona brens ofesi edia ripoti na sekeva. Na moale badina Gilead Sikuli ena klas ginigunadia amo e gradueit taudia haida na hedavari henidia, bona idia na e siaidia tanodia ai dounu edia hesiai ḡaukara e karava! Una zone vadivadi ḡaukarana na moalelaia badina tano 90 mai kahana na vadivadidia.\nTano 90 mai kahana ai tadikaka na vadivadidia karana na moalelaia!\nBAMOGU NAMONA TA NA DAVARIA\nBrooklyn ai Betele famili iboudiai na New York City ena kongrigeisen idauidau e siaidia. Lau na Bronx taonina ena kongrigeisen e siaigu. Una na kongrigeisen ginigunana bona e tubu dainai e hapararaia. Gunana na e gwauraiava Upper Bronx Kongrigeisen, bona lau na unu na laova.\nLaḡani 1960 lalodiai, ruma bese ta, Latvia amo, na south Bronx ai e nohova neganai hereva momokani e abia dae, bona idia na una kongrigeisen ela. Natudia kekeni badana, Livija, na haisikuli e haorea murinai e regula painiava. Hua haida muridiai, ia na Massachusetts ela, pablisa dia momo gabuna ai baine haroro totona. Lau ese revareva amo kongrigeisen sivaraina na ienai na herevalaiva, bona ia danu revareva amo Boston ai ena haroro ḡaukara na egu ai e herevalaiva.\nLaḡani haida muridiai, Livija na spesol painia ḡaukara e karaia matama. Ia na e urava ena hesiai ḡaukara baine habadaia dainai, Betele aplikeisen ta e hahonua bona laḡani 1971 ai e boiria. Na laloava reana una na toa ta Iehova ena amo! October 27, 1973 ai, a headava bona emai wedin tok na Tadikaka Knorr ese e heni. Hereva Lada-isidia 18:22 na e gwaumu: “Hahine e adavaiamu tauna ese namo e davariamu, Iehova ena hahenamo e abiamu.” Lau bona Livija na laḡani 40 mai kahana Betele ai a ḡaukara. Bona Bronx ai kongrigeisen ta dounu a duruamu.\nKERISO TADIKAKANA IDA NA ḠAUKARA HEBOU\nTadikaka Knorr ida na ḡaukara hebouva karana na moalelaia bada. Ia na hereva momokani dainai e ḡaukara goadagoadava, bona tanobada heḡeḡemadai misinari taudia na e lalodia badava. Idia momo na Witnes taudia ginigunadia e siaidia tanodia ai. To madi, laḡani 1976 ai Tadikaka Knorr na cancer gorerena e abia. Nega ta, bedi ai hekurena ai, e noigu bae printi bukadia haida baina duahi henia. Bona e hamaorogu Frederick Franz baina boiria, bena baina duahi ḡaudia na ia danu baine kamonai. Gabeai na diba, Tadikaka Franz na se roharoha namonamova dainai, Tadikaka Knorr na nega momo buka unu bamodia na ia e duahia heniava.\nLaḡani 1977 ai, Daniel bona Marina Sydlik ida, zone vadivadi ta ai\nTadikaka Knorr na laḡani 1977 ai mase, to ia e dibaia bona e lalokau heniava taudia na tauhalo e abi, badina mai dibadia ia na mai ena abidadama ida Dirava e hesiai henia ela bona e mase. (Apok. 2:10) Una murinai, Tadikaka Franz ese ḡaukara e nariava.\nUna negai, lau na Milton Henschel ena seketere ḡaukara na karaiava, ia na laḡani momo Tadikaka Knorr ida e ḡaukara. Tadikaka Henschel ese e hadibagu, Betele ai egu ḡaukara badana na Tadikaka Franz baina durua. Do asie printi bukadia na hanaihanai ia vairanai na duahi gunava. Tadikaka Franz ena helalotao karana na namo herea, bona e heduahiva ḡaudia na e haerodia namonamova. Na moale badina ia na durua ela bona December 1992 ai e mase!\n124 Columbia Heights, unuseniai laḡani momo na ḡaukara\nLau na laḡani 61 Betele ai na ḡaukara. Tamagu bona sinagu na Iehova e abidadama henia ela bona e mase, bona tanobada matamatana ai baina hedavari henidia negana na nariamu. (Ioa. 5:28, 29) Tanobada heḡeḡemadai Dirava ena taunimanima idurudia totona, abidadama tatau bona hahine ida na ḡaukara hebou na hahenamo badana, ina tanobada oromana gunana ese e henimu ḡaudia na e hereadia. Lau bona Livija na baia gwau diba, emai ful-taim hesiai ḡaukara laḡanidia lalodiai, “Iehova imoalelaina” na emai goada ḡauna ai ela.—Neh. 8:10.\nIehova ena orea lalonai taunimanima iboudiai na heḡereḡere, bona Basileia ena hereva momokani iharorolaina ḡaukarana na dounu e karaiamu. Laḡani momo lalodiai abidadama goada tadikaka bona taihu momo ida na ḡaukara hebou na mai moalena bona una na hahenamo ta. Na durudiava horoa taudia momo na da dia tanobada ai. To, na moalemu badina Iehova ena hesiai ḡaukara ai unu abidadama goada tadikakadia ida na ḡaukara hebou.


Heb 3 | `MEU | STEP | Taunabunai, varavaragu helaḡamui e, umui danu Dirava ena boiboi ai e lalomui kau taumui, Iesu ba haeroa. Eda kamonai ai, ia na Dirava ese e siaia, eda hahelaḡa tauna badana.\nIesu na hahelaḡa tauna badana\n1 Taunabunai, varavaragu helaḡamui e, umui danu Dirava ena boiboi ai e lalomui kau taumui, Iesu ba haeroa. Eda kamonai ai, ia na Dirava ese e siaia, eda hahelaḡa tauna badana. 2 E siaia Diravana na ia ese e kamonai henia, Mose ese Dirava ena bese lalonai e kamonai henia heḡereḡerena. 3 A ia ese hairai badana vada e abia, Mose ese hairai maraḡina e abia. Una danu namo; heḡereḡerena be ruma ikarana tauna e matauraia badamu, a e karaia rumana e matauraia maraḡimu. 4 Badina be ruma iboudiai na mai ikaradia taudia, a ḡau iboudiai ikaradia be Dirava. 5 Mose ese Dirava ena bese idoinai lalonai hesiai ḡaukarana e karaia ḡoevaḡoeva mai kamonaina ida, do bae gwaurai ḡaudia ihahedinaraidia. 6 A Keriso ese Dirava ena bese e biagua mai kamonaina ida, badina be ia na natuna dainai. lta na iena bese, eda haheauka bona eda helaro moaledia ta badinamu dainai.\n7 Badina bunai Lauma Helaḡa na e tomu,\nHari dina ai gadona boma kamonai,\n8 Lalomui basio ha-auka, Dirava o dadaraia negana ai na heto,\nHedibagani dinana ai tano ḡaḡaena ai na heto;\n9 Una negana ai senemui ese e tohoguva,\nBona laḡani hari-ahui lalodiai egu kara e itava.\n10 Badina bunai, una uru na badu heniava,\nNato “Vaevae laJodia e kereremu,\nEgu dala danu asi dibadia.”\n11 Bena egu badu ai na gwau hamata,\nNato “Egu laḡa-ani ai basie raka vareai”.\n12 Varavaragu e, nahuamui ba toho, ta ese lalona baine hadaia kerere, asi ena kamonai, bena Mauri Diravana baine rakatania na garina. 13 A daba daba idoidiai ba hahealo heheni, doini “Hari dina” ta gwauraiamu negana ai, kara dika ena koikoi ese lalomui baine ha-auka na garina. 14 Badina be ita na Keriso bamona, una dainai eda heabidadama baita badinaia tarikatarika, matamana amo ela bona dokona. 15 Vada e hereva heḡereḡerena eto,\nHari dina ai gadona boma kamonai\nLalomui basio ha-auka, Dirava o dadaraia negana ai na heto.\n16 Daidia gadona e kamonai, to ena badu e havaraia? Mose ese Aigupto amo e hakaudia lasi taudia iboudiai, ani? 17 Bona laḡani hari-ahui e badu henidiava taudia be daidia? Kara dika taudia, tano ḡaḡaena ai e mase ore, ani. 18 Ma daidia ia ese e gwau henidia hamata, ena laḡa-ani ai basie raka vareai eto? Cwau-edeede taudia, ani? 19 Taunabunai vada tame diba, asi edia kamonai dainai asie raka vareai.


Rev 18 | `MEU | STEP | Ini ḡau muridiai, aneru ma ta na itaia, guba amo e diho, mai siahu badana ida. Ia hairaina ese tanobada e hadiaria.\n1 Ini ḡau muridiai, aneru ma ta na itaia, guba amo e diho, mai siahu badana ida. Ia hairaina ese tanobada e hadiaria. 2 Bena e lolo badabada, eto,\nBabulono badana vada e kohu, vada e kohu!\nLauma dikadia edia noho gabuna ai vada ela;\nLauma dika-hereadia edia kohua ai vada ela;\nManu dikadia bona manu daḡedaḡedia edia ruma ai vada ela.\n3 Badina be bese iboudiai ese ena heuda-hanai baduna vine-ranuna vada e inua;\nBona hanua hanua pavapavadia na ia ida vada e heuda hanai;\nBona hanua hanua edia hoihoi taudia ese ena lebulebu taḡadia amo edia taḡa vada e habada.\n4 Ma ere ta guba amo na kamonai, eto,\nEgu orea taumui e, iena amo ba raka lasi,\nIa ida ba kara dika hebou na garina,\nIa ida ba hisihisi hebou na garina.\n5 Badina be ena dika vada e senua ela bona guba ai,\nBona Dirava ese ena kara havara e lalo taomu.\n6 Haida e henidia heḡereḡerena ba henia,\nEna kara davadia ba henia harua.\nHaida adia inuinu ḡauna e buloa keherena ai ia ana ba buloa harua.\n7 Sibona e heimodaiva bona e lebulebuva heḡereḡerena hisihisi bona tai ba henia,\nBadina be lalona e hadaia, eto “Lau na pavapava na heto na helaimu, lau na dia vabu,\nTai badina egu ai basine kau”.\n8 Taunabunai ena hisihisi idau-idau dina tamona ai bae kau,\nMase bona taitai bona doe;\nLahi ese baine araia vaitani.\nBadina be Lohiabada, e hahemaoro heniamu Diravana, na mai siahuna.\n9 Bena hanua hanua pavapavadia, ia ida e heuda hanaiva bona e lebulebu hebouva taudia, ese ia idouna kwalahuna bae itaia negana ai na ia taina bae tai, bae tai lolololo. 10 Ena hisihisi garina bae gari dainai, dauhai bae gini, baeto,\nMadi o, madi o, Babulono o!\nHanua bada hereana, goada hanuana!\nHora tamona ai vada eme hahemaoro henimu vaitani.\n11 Bona hanua hanua edia hoihoi taudia danu ia taina bae tai, bae tai dikadika; badina he edia hoihoi kohudia na tau ta ese basine hoi lou: 12 gold bona silver; nadi hururu-hururudia bona aḡeva mai hairaidia; dabua aukadia bona dahua mia-kakadia; silk dabuadia bona dahua kakakakadia; boto audia bona elefant doadia amo e kara ḡaudia; au namodia bona auri labora-labora amo e kara ḡaudia; aauri bona nadi amo e kara ḡaudia, 13 muramura idauidau danu, kinamomo bona amomo bona tumiamata bona muro bona libano; ▼\n▼ Kinamomo: Amomo: Tumiamata: Muro: Libano. Ini na muramura haida, asi ladadia Motu gado ai dainai ladadia na Helene gado ai vada e tore.\nvine ranuna danu, bona dehoro; flaoa bona uit; boromakau bona mamoe; hosi bonal kariota; tauunimanima tau-anidia bona laumadia.\n14 Laumamu ese e ura heni ḡaudioa ese vada e rakatanimu.\nDigara ḡaudia bona diari ḡaudia ese vada e heautanimu,\nBasio davaridia lou.\n15 Unu ḡau e hoiva, edia taḡa e davariva, taudia na ena hisihisi garina bae gari, dauhai bae gini, bae tai dikadika, bae tai lulololo, baeto,\n16 Madi o, madi o, hanua badana!\nDabua aukadia bona mia-kakadia bona kakakakadia o hadokilaiva,\nGold bona nadi hururu-hururudia bona aḡeva mai hairaidia o heralaiva:\n17 Hora tamona ai emu taḡa vada eme ore vaitani.\nBona lagatoi biagudia, mai edia memero ida, bona hiri taudia, bona davara ḡaukaradia idau-idau e kara taudia, dauha amo e itaia; 18 bena idouna kwalahuna e itaia negana ai e lolo, eto.\nHanua badana idaina be edena?\n19 Bena tano ḡahuna na kwaradia ai e taho kau, e tai, e tai lolololo, eto,\nHanua badana madi o, madi o!\nEna taḡa ese laḡatoi taudia e hataḡadia!\nHora tamona ai vada eme vahu.\n20 Guba e, ena va hu ba moalelaia;\nHelaḡa taumui bona aposetolo taumui bona peroveta taumui, ba moale;\nBadina be umui daimui ai Dirava ese davana vada eme henia.\n21 Bena aneru goadana ta ese nadi-huro badana ta e abia isi, davara ai e tahoa dobi, eto,\nBabulono, hanua badana, unu bae tahoa dobi toma,\nBena basine hedinarai lou.\n22 Gitara e hataimu bona ane e lada isimu taudia,\nIvilikou e hataimu bona kibi e hiririmu taudia,\nOi lalomu ai basie kamonaidia lou;\nḠaukara namodioa mai dibadia taudia\nOi lalomu ai basie noho lou;\nUit ibidina nadina reḡena na\nOLi lalomu ai basie kamonai lou;\n23 Lamepa diarina na\nOi lalomu ai basine hururu lou;\nHeadava matamata tauna bona hahinena\nOi lalomu ai eredia basie kamonai lou.\nBadina be emu hoihoi taudia na tanobada lohiadia ai ela,\nEmu babalau karadia ese bese iboudiai e koidia.\n24 Peroveta taudia raradia,\nBona Helaḡa taudia raradia,\nBona tanobada ai e aladia mase taudia iboudiai raradia,\nIa lalonai e davari.


NEHEMIA 12 - Buk Baibel long tokples Motu\n1Hahelaḡa taudia bona Levi taudia, Serubabele Sealtiele bona Iesua ida e dae ela taudia, ladadia bini: Seraia, Ieremia, Esera,\n2Amaria, Maluku, Hatusu,\n3Sekania, Rehumu, Meremoto,\n5Miamini, Maadia, Bilga,\n6Semaia, Ioiaribi, Iedaia,\n7Salu, Amok Hilkia, Iedaia. Unu na hahelaḡa taudia mai varavaradia ida edia lohia, Iesua ena nega ai.\n8Levi taudia: Iesua, Binui, Kadmiele, Serebia, Iuda, Matania. Hari Matania mai varavarana ida ese Dirava ihanamolaina anedia iabidia e gunalaidia.\n9Bona varavaradia Bakabukia bona Uno na ane-abi negadia ai idia italaidia ai e gini.\n10Iesua na loiakim tamana, Ioiakim na Eliasibi tamana, Eliasibi na loiada tamana,\n11Ioiada na Ionatan tamana, Ionatan na ladua tamana.\n12Ioiakim ena nega ai hahelaḡa taudia na iduhu kwaradia: Seraia ena na Meraia; Ieremia ena na Hanania;\n13Esera ena na Mesulama; Amaria ena na Iehohanan;\n14Maluki ena na Ionatan; Sebania ena na Iosef;\n15Harimi ena na Adna; Meraioto ena na Helekai;\n16Ido ena na Sekaria; Ginetono ena na Mesulama;\n17Abia ena na Sikri; Miniamini ena, Moadia ena na Pilitai;\n18Bilga ena na Samua; Semaia ena na Iehonatan;\n19Ioiaribi ena na Matenai; Iedaia ena na Usisi;\n20Salai ena na Kalai; Amok ena na Ebere;\n21Hilkia ena na Hasabia; Iedaia ena na Netanele.\n22Levi taudia herevadia na iniheto. Eliasibi bona Ioiada bona Iohanan bona ladua edia nega ai iduhu kwaradia ladadia e tore; bona hahelaḡa taudia ladadia danu ela bona Darauese, tau Parasa, ena pavapava negana.\n23Levi garana, iduhu kwaradia, na Sisiga Bukana ai e torea ema bona Iohanan Eliasibi ena nega.\n24Levi Iohiadia: Hasabia, Serebia bona Iesua Kadmiele na varavaradia e gini hetalai henidia, bae heimodai bona bae hahenamo totona, David, Dirava ena tau, ena haheḡani heḡereḡerena ai bae nari hedava hedava.\n25Matania bona Bakabukia bona Obadia bona Mesulama bona Talmon bona Akubu na ikoukou igimadia taudia, ikoukou edia habou-habou rumadia e gimadia.\n26Unu na Ioiakim, Iesua Iosadak natuna, bona Nehemia, hekwara tauna, bona Esera, hahelaḡa tauna bona itorena tauna, edia nega ai.\n27Ierusalem maḡuna ihahelaḡana negana ai idia ese Levi taudia e tahudia, edia noho gabudia iboudiai lalodia amo, Ierusalem bae mailaidia totona, bena maḡu ihahelaḡana karadia bae moalelai, mai hahenamodia bona mai anedia ida, bona botabota auridia bona hatai-hatai ḡaudia badadia bona maraḡidia ida.\n28Bena ane-abi oreadia taudia e hebou, Ierusalem heḡeḡemadai amo, bona Netofa hanuadia amo,\n29bona Bete-gilgal amo, bona Geba bona Asamavete kahadia amo, badina be ane-abi taudia ese edia hanua e hagini Ierusalem heḡeḡemadai ai.\n30Bena hahelaḡa taudia bona Levi taudia na sibodia e haheḡoeva; bena idia ese taunimanima bona ikoukou bona maḡu na e haḡoevadia.\n31Bena lau ese Iuda lohiadia na hakaudia dae maḡu latanai, bona orea badadia rua na duanaidia; bena idia na e raka hebou mai hahenamodia ida. Orea ta be idiba kahana amo e raka lao, maḡu latanai, ela bona Boromakau Taḡena Ikoukouna.\n32Idia muridia amo Hosaia bona Iuda lohiadia edia orea kahana e raka,\n33bona Asaria, Esera, Mesulama,\n34Iuda, Beniamina, Semaia, Ieremia,\n35bona hahelaḡa taudia natudia haida mai kibidia ida. Sekaria (ia na Ionatan natuna, Ionatan na Semaia natuna, Semaia na Matania natuna, Matania na Mikaia natuna, Mikaia na Sakuru natuna, Sakuru na Asaf natuna),\n36bona ia varavarana Semaia, Asarele, Milalai, Gilalai, Maai, Netanele, Iuda bona Hanani; idia ese David, Dirava ena tau, ena hatai-hatai ḡaudia e abi kau; bena itorena tauna Esera ese e gunalaidia.\n37Ranu Lohilohi Ikoukouna ai e kau, bena maoromaoro e dae ela, David ena hanua vadavadana amo, maḡu nese-dae gabuna ai, David ena ruma daenai, ela bona Ranu Ikoukouna ai, mairiveina kahana ai, e kau.\n38Hahenamo oreana iharuana na lauri kahana amo ela, bena lau na idia muridia amo na raka, orea kahana ida. Maḡu latana amo ala, Amu Kohorona atai kahana amo ela bona Lababa-bada Maḡuna;\n39bena Efraim Ikoukouna atai kahana amo, bona Ikoukou Gunana bona Gwarume Ikoukouna bona Hananele ena Kohoro bona Sinahu-ta Kohorona amo ala, ela bona Mamoe Ikoukouna; bena Hegima Ikoukouna ai a doko.\n40Bena hahenamo oreadia ruaosi na Dirava ena dubu ai e gini, bona lau danu, heitatao oreana kahana ida.\n41Hahelaḡa taudia Eliakim, Maaseia, Miniamini, Mikaia, Elioenai. Sekaria bona Hanania danu unuseni ai, mai edia kibi;\n42bona Maaseia, Semaia, Eleasara, Usisi, Iehohanan, Malkia, Elam bona Esere danu. Bena ane-abi taudia ese ane e abi; Ieselahia ese e gunalaidia.\n43Una dina ai boubou karadia badadia e kara, bona e moale, badina be Dirava ese e hamolaedia herea; hahine mai natudia ida danu e moale. Ierusalem ena moale reḡedia na dauha amo e kamonai.\n44Una dina ai tatau haida e duanaidia, habou-habou rumadia, kohu bona herahia ḡaudia bona aniani roboadia bona karoa ihagwautadia ḡaudia e habou gabudia, itataodia; unuseni ai hahelaḡa taudia bona Levi taudia ahudia bae habou, taravatu ai e gwaurai ḡaudia, hanua hanua edia biru gabudia heḡereḡeredia; badina be Iuda taudia ese hahelaḡa taudia bona Levi oreana, dubu ḡaukarana e karaiava taudia, na e moalelaidia.\n45Idia bona ane-abi taudia bona ikoukou igimadia taudia danu ese edia Dirava isiaina e lao heniva; bona haheḡoeva karadia e karava, David bona natuna Solomon edia haheḡani heḡereḡerena.\n46Badina be nega gunadia ai, David bona Asaf edia nega ai, ane-abi taudia na mai edia lohia ta, bona Dirava iheatolaina bona ihanamona anedia e abi.\n47Bena Serubabele bona Nehemia edia nega ai Israel idoinai ese ane-abi taudia bona ikoukou igimadia taudia ahudia na dina ta ta amo e henidia; bona Levi taudia ahudia e ato tabe; bena Levi taudia ese Aaron garana taudia ahudia ma e ato tabe.


SEFANIA 3 - Buk Baibel long tokples Motu\n1Gwau-edeede hanuana, vada e miro hanuana, daḡedaḡe hanuana, madi ihabaina!\n2Gado ta se kamonaimu, sisiba ta se abia daemu, Iehova se abidadama heniamu, ena Dirava se raka henia kahimu.\n3Ena heitatao taudia ia lalonai na e ḡoumu leonadia na heheto; ena hahemaoro taudia na tano-ḡaḡaena uda-sisiadia, ḡau ta basine mia rani.\n4Ena peroveta taudia na e gwau edeedemu, idia na asi edia heabidadama; ena hahelaḡa taudia ese helaḡa ḡaudia e hamirodiamu, idia ese taravatu e daḡedaḡe heniamu.\n5Ia lalonai Iehova na e kara maoromaoromu, kara kerere ta ia ese se karaiamu. Daba iboudiai ia ese ena hehamaoro ḡoevaḡoeva e hahedinaraiamu, daba matadia ta ta ai ia na se helalo reamu; a kara gageva-gageva tauna na asi hemarai dibana.\n6Bese idau-idau vada na negedia daure, edia maḡu vada eme heḡiḡi dobi; edia ariara vada na havahudia, bena ta ese se raka-rakalaidiamu; edia hanua iboudiai vada e hahevahu, asi tauna ta lalodiai; ta ese se noholaidiamu.\n7Lau nato “Momokani, ia ese baine gari henigu, sisiba baine abia dae; lau ese vada na hadibadibalaidia ḡaudia iboudiai na ia ese basine lalodia nege”; a idia na lalodia e ura dikadikamu lebulebu karadia mo bae kara e tomu.\n8Iehova na e tomu: Taunabunai, lau ba narigu; lau baina tore isi, baina hereva hedinarai, dinana ba nana. badina be lalogu vada na hadaia, bese idau-idau baina gogodia, basileia idau-idau danu baina haboudia, egu badu na idia latadiai baina bubua dobi totona, egu badu ḡaraḡarana idoinai. Badina be egu vaḡeḡe baduna lahina ai tanobada idoinai baine heara oho.\n9Oibe, una negana ai bese idau-idau gadodia baina ha-idaudia, gado ḡoeva-daena ai baina halaodia; bena idia iboudiai ese Iehova ladana bae hahanea, bona ia isiaina bae lao heni mai lalodia tamona ida.\n10Etiopia sinavaidia unukahadia amo, ela bona gabu daudaudia mirigini kahana ai, idia ese herahia ḡaudia na lauegu bae mailai.\n11Una dina ai ta ese basine hahemaraimu, o daḡedaḡe henigu karadia daidiai; badina be una negana ai emu hetataro taudia na bogaragimu amo baina abidia oho. Bena oi na basio hekokoroku lou, egu ororo helaḡana ai.\n12Badina be bogaragimu ai bese ta baina hanohoa, lalo-manau bona lalo-manada besena. Idia ese edia roho-mauri gabuna bae tahua, Iehova ladana ai.\n13Unu na Israel kwabukwabudia: kara dikana ta basie karaia, hereva koikoina ta basie gwauraia; bona ududia amo hereva koikoi basie lasi. Badina be idia na bae aniani, bae hekure nege, bona ta ese basine hagaridia.\n14Siona kekenimu e, ane avabia badabada! Israel e, a lolo! Ierusalem kekenimu e, ba moale, ba heimodai, mai lalomu idoinai!\n15Iehova ese ena hahemaoro herevadia na oi latamu amo vada e abia oho; ia ese oi inaimu vada e tahodia lasi. Iehova, Israel pavapavana, na bogaragimu ai; dika garina basio gari lou.\n16Una dina ai Ierusalem bae hereva henia, baeto: Siona e, basio gari; imamu ba ha-aukadia, basio manoka.\n17Iehova, emu Dirava, na bogaragimu ai, ia na tuari lohiana, kwalimu e henimu; ia ese baine moalelaimu mai moale-badana ida, ena lalokau ai ia ese baine hamatamatamu; ia ese baine heaḡilaimu mai ane lolona ida,\n18aria dinana ai na heto. Hahedika na oiemu amo baina abia oho, una hahedika gwauna basio huaia helaoreana.\n19A itaia, una negana ai e daḡedaḡe henimumu taudia iboudiai na lau ese davadia baina henidia. Ae-hedairike taudia na baina hamauridia, bona e hakarohodia taudia na ma baina haboudia; edia hemarai na heimodai ai bona hari namo ai baina halaoa, tanobada idoinai latanai.\n20Una negana ai lau ese emui gabu korikori ai baina hakaumui vareai, emui noho ihanamo-louna na matamui amo ba itaia negana ai. Oibe, harimui baina habadaia, bona i'imodaimui danu, tanobada besedia iboudiai bogaragidiai, emui noho ma baina hanamoa lou negana ai. Iehova na unu e gwau tomamu.\n< SEFANIA 2


Rom 8 | `SWP | STEP | Arinai ede isi Iesu Keriso boeana eai nige edi abahebaaeadi, isi buluma dobilana nige se laulauwatai, na Earua mo se laulauwatai.\n1 Arinai ede isi Iesu Keriso boeana eai nige edi abahebaaeadi, isi buluma dobilana nige se laulauwatai, na Earua mo se laulauwatai. 2 Paana mauri Earuana laugagaeona Keriso Iesu boeana eai, baaea eo mate laugagaeona eai i iairihaiguo. 3 Na saha wa laugagaeo nige abina i ata i abi paana, buluma eai, i beruberu, Eaubada ia Natuna baaea hesabana i hetamariyama, ana ao hinage doha buluma baaeana, na ia buluma eai baaea i awabaaeaei. 4 Laugagaeo laulau‐duduraina abo se hemamohoiei ita boeada eai wa ita nige buluma ta lauwatai, na Earua mo ta lauwatai. 5 Isi buluma se lauwatai, buluma ginauridi mo se nuatuidi; na isi Earua se lauwatai, Earua ginauridi se nuatuidi. 6 Paana nuada eai buluma ginauridi ta nuanuatuidi ta mate; na Earua enana ta nuanuatuidi abo ta mauri eo ta loni. 7 Paana buluma nuatuna ta nuatu‐daoiei Eaubada abo ta hewaiunuei ede, Eaubada ena laugagaeo nige ta awaabiei, nige abina ta ata. 8 Isi buluma nuanuatuina eai se laulau, Eaubada henualolona abina nige se ata.\n9 Na omi nige buluma boeana eai, na Earua boeana eai, ena Eaubada Earuana i miamia boeamiu eai. Ena tau esau Keriso Earuana nige i abi ia nige Keriso enana. 10 Eo ena Keriso i miamia nuaboeamiu eai taumiu ena se mate baaea debana eai, taiede earuamiu se mauri laulau‐dudurai debana eai. 11 Na taba Iesu mate eai tauhetorouioina Earuana i miamia nuaboeamiu eai, ia Keriso mate eai i hetorouioi wa taumiu posaposadi abo i hemauridi, Earuana i miamia boeamiu eai wa debana eai.\n12 Egu tataoyao e, ita buluma nige ta mose‐hagai, buluma gadosisina ata ta lauwatai. 13 Ena buluma gadosisina au lauwatai, abo au mate; na ena Earua debana eai taumiu laulaudi au unuidi, abo au mauri. 14 Paana isi gamagamagaridi Eaubada Earuana i woeawoeaidi, isi Eaubada nanatunayao ede. 15 Paana omi earuamiu taba nige au abiuioidi doha se paiuioimiu, eo doha matausi arinai au guriuio; na omi gigiori earuana au abi, au hemala‐natu. Arinai ena ta eaba lailai ta ene “Aba! Tamada e!” 16 ia Earuana ma earuada ede se oiribaribaei, ita Eaubada nanatunayao; 17 na taba ita ia nanatunayao ita hinage ena gogo tauabina, eo Keriso maeda tau‐abiesegaina, ena taba ena amamna ta hearoesegai eo maeda ena hedebasae ta hearo hinage.\n18 Amamna wa huia ta ta abidi se gagiri ariri, hedebaesae abotai abo se hemasarahayama boeada eai, meta mo ea nuatui ede i lai ariariri. 19 Ginauri eo abi gamagamagari se hetubudi wa, Eaubada nanatunayao edi hedebasae se bagibagiwatai, ma‐nualelehidi. 20 Paana ede abi gamagamagari se hetubudi se guridobi, se laulau gaibu mo, isi nige edi nuatu eai na tauheguridi mo ena nuatu eai se laulau; edi sunusunuma paana 21 ede abi gamagamagari posaposadi adi auau eai abo se hemauridi, eo abo se lulagema Eaubada nanatunayao edi iairihai lolo‐dumadumana eai. 22 Ita ta nuatui abi gamagamagari se ohihai se lepalepagogo, eo se amamna ariri i laoma e huia ta. 23 Nige isibom mo, na ita hinage Earua ena uaua ealahouna tauabina, ita hinage ta lepalepa nuaboeada eai, gigiorina ta bagibagiei, ia ede tauda wa abo se hemauridi. 24 Paana ita sunuma debana eai ta mauri; na sunuma ne se itaitai, meta nige sunuma mamohoina; tau ginauri matana eai ie ita saha abo i sunumaei? 25 Na ena ginauri nige ta ita, ta sunumaei, iaede abo ta bagiwatai, ma‐nuapaipaida.\n26 Doha hinage eda beruberu eai Earua i sagusaguida, saha eo saha bena ta lau‐uuraedi, duduraina nige abina ta ata, na Earua iabom enada i aiboda gadogadora, taba nige ta ribaei, nige arinana. 27 Nuataueooidi Earua ena nuatu aniona i itayao, paana ede ia hetabu tataodi enadi i aiaiboda, Eaubada ena nuatu mo i lauwatai.\n28 Ta nuatuiyao ginauri gamagamagari se lauloloesegaidi isi Eaubada taugadosisiena aridi eai, isi ia ena nuatu eai se eogahaidi. 29 Na isi i ita‐nonohaidio hinage i henuatu‐auridio ia Natuna ana ao abo hinage se abiwatai, ena tataoyao gamagamagari aridi eai ia bena abo i hemala natu‐ealahouna. 30 Isi i henuatuauridio wa, hinage i eogahaidi; isi i eogahaidi wa, hinage i heduduraidi; eo isi i heduduraidi wa, hinage i hedebasaedi.\n31 Teina ribadi ta aridi eai abo ta ene edoha? Taba Eaubada i torotaunida, eai abo i guduguduida? 32 Ia, Natuna nige i nuahi na ita gamagarida debada eai i moselaei, ia maena hinage abo ginauri gamagamagari i ledima‐esegaidima, e nige’e? 33 Eaubada ena tauhinehineri tataodi, eai abo riba esau arinai i hegirudi? Eaubada ia tauheduduraina ede. 34 Eai abo i riba‐hebaaea? Keriso Iesu ie mate ede, taiede i torouio, ia Eaubada nimatutuna eai ie mia, eo enada i aiaiboda. 35 Keriso ena gadosisi eai ta, eai abo i abihesuarada? Amamna lailai e, nuadubu e, se hebaaeada e, guriam e, tauahaaha e, mate hanahanau e, elepa wa? 36 Doha se uriyao si ene,\n“Oa debam eai se unuimai, asubena gamagamagari;\nse abimai doha mamoe, bena abo se unuidi.” (Psa. 44.22.)\n37 Nige’e, teina ginauri gamagaridi ta boeadi eai ita abo ta adidiri ariariri, ia i gadosisieda wa debana eai. 38 Paana ea nuatuiyao, nige mate, eo nige mauri, eo nige aneru, eo nige guiau wasawasadi, eo nige gigibori, eo nige ginauri huia ta, eo nige ginauri sora nige se tubu, 39 eo nige ginauri saesaedi, eo nige ginauri dobidobidi, eo nige ginauri esau se hetubu, abidi se ata Eaubada ena gadosisi eai se abihesuarada, gadosisi wa iaede eda Guiau Keriso Iesu arinai.


Jos 2 | `SWP | STEP | Iosua, Nuna natuna, Sitimi eai tatao labui i hetamarimodigaui, i ene, Au lau Ieriko eai, oea va au itasipoi. Isi se lau sine baaea esau, esana Rahaba, ena numa eai se lage, arinai se eno.\n1 Iosua, Nuna natuna, Sitimi eai tatao labui i hetamarimodigaui, i ene, Au lau Ieriko eai, oea va au itasipoi. Isi se lau sine baaea esau, esana Rahaba, ena numa eai se lage, arinai se eno.\n2 Ieriko edi vasavasa se heriba si ene, Maieona ta tatao labui, Isaraela nanatunaeao se lagema, eda oea se itasipoi.\n3 Ieriko edi vasavasa, headi i hetamaridi Rahaba arinai i ene, Tatao va se laoma em numa eai se avasae, u woeaidima, se laoma bena eda eanua se itasipoi.\n4 Sine va taodi‐labui i laedi i toreamuidi, abo enaba, Tatao va se laoma arigu eai, edi aba laoma nige ea nuatui:\n5 Dobila guduna edi huia gudugudui va, i maieonao tatao va se pesa murimuri eai: edi lau hinage nige ea nuatui: au hemurivataheulaidi; abo au hemuridi nuana.\n6 Ia mo numa evana eai i woeaidi, eba, numa evana eai i torenonohaidi, boeana eai i toreamuidi.\n7 Tatao headi taodi‐labui va se hemuritaidi Ioridano edana eai, i lau e saga aba gaeoavasina eai: tau lau va se pesa eanua murimuri eai, gudu abo se gudui.\n8 Taodi‐labui sora nige se eno, sine va i avasae i laoma aridi eai numa evana eai.\n9 I ribalau tatao aridi eai i ene, Ea nutuiao Guiau tano ta i leava, debamiu eai matausi lailai ai hearo, eanua ta tataodi se beruberu ariri paana se matausiemiu.\n10 Vasa va ai ataieao doha Guiau Gabogabo Buiabuiana i hepitari matamiu eai, omi Aigupito eai au laoma va: emi laulau hinage Amoraiti edi vasavasa labui, Sihona eo Oga aridi eai, Ioridano hari teha eai, au hebaaeaaririedi va.\n11 Vau va ai ataieao atemai se taigari, eo nige tau esau arimai eai i adidiri, se matausiemiu: paana Guiau emi Eaubada ia gareva evana edi Eaubada, eo tanoubu hinage edi Eaubada.\n12 Arinai ea aibodaimiu, Guiau debana eai arigu eai au aigora, doha ea bobodiemiu ta omi abo tamagu ena numa tataodi au nuatuidi hinage, heiheinoi mamohoi abo au reama.\n13 Tamagu eo sinagu, rougueao eo egu dodogaeao, enadi tatao hinage abo au hemaurimai, mate eai abo au hemaurimai.\n14 Tatao va ia se heuio si ene, Ema mauri doha emi mauri, vau ema laoma paana taba nige u ribaribaemai va. Mamohoi Guiau oea ta i reama enamai abo ai nuatuim, mamohoi ema abi abo se loro mo arim eai.\n15 Arinai tomlapai eai i hedavedobedi: ena numa eanua ganana eai se abi, gana evana eai ie mia.\n16 I ribalau aridi eai i ene, Au lau oea tupina eai au mia, ata tatao se henaumiu va se lobaimiu, nei eai asubena haiona au miaeamui, vau tatao va se lauo hesabamiu va se uioma, abotai abo emi dobila eai au lau.\n17 Tatao va ia se heriba si ene, Vau aigora va ai aigora arim eai taba nige u hegirumai.\n18 U nuatui ai laoma oea eai ta, tomlapai eai arinai u hedavedobemai teina maina buiabuia ta u auhepatui: tamam eo sinam, eo roumeao, tamam ena numa tataodi hinage, gamagaridi u heoigogodima arim eai.\n19 E, esa, esa em numa eai i pesa murimuri eai i lau eda eai, ia osinana iabom i heboriri, ai nige ama giru: esa, eo esa maem numa eai aue mia ena nimadi eai se hebaaeadi ama giru meta\n20 Ema laoma paana ena u vasavasaei vau aigora va besi i ota va.\n21 Ia abo i ene, Taiede, emi riba ta nuatuvatai. Abo i hetamaridi se lau: maina buiabuiana abo i auhepatunonohai tomlapai eai.\n22 Se lau e, abo se lage oea tupina eai, asubena haiona nei eai se mia, i lau e tauaihenau se uio: tauhenaudi va dobila se lau e, sigasigana eai, se eooasaaidi.\n23 Taodi‐labui abo se uio, oea tupina eai se leta, se gaeoavasi, se laoma Iosua, Nuna natuna arinai, vasa gamagaridi ia arinai se vasavasaei.\n24 Se ribalau Iosua arinai si ene, Mamohoi, oea maudoudoina Guiau nimada eai i ledima, eanua tataodi gamagaridi debada eai se beruberu ariri.


Exo 3 | `MEU | STEP | Mose ese ravana Ietero, Midian hahelaḡa tauna, ena seri e reḡuava. Ia ese seri e hakaua lao tano ḡaḡaena unukahana ai, Dirava ena ororo, ladana Horeb, ela.\nDirava ese Mose e hahedinarai henia\n1 Mose ese ravana Ietero, Midian hahelaḡa tauna, ena seri e reḡuava. Ia ese seri e hakaua lao tano ḡaḡaena unukahana ai, Dirava ena ororo, ladana Horeb, ela. 2 Bena Iehova ena aneru ese e hahedinarai henia, lahi hururu-hururuna ai, lahi na au ginigini ai. Mose ese e itaia, lahi na au amo e hururu lasiva, to au na lahi ese se araiava. 3 Bena Mose eto, Aina raka siri, ina kara idauna baina itaia, au ginigini na edeheto se ara ore.\n4 Iehova ese e itaia, ia na vada e raka siri. Bena Dirava ese au ginigini amo e boi henia, eto Mose e! Ia na e haere, eto, Lau o ina. 5 Dirava eto, Basio raka kahi mai, emu tamaka danu aemu amo ba koko oho, badina be o ginimu gabuna na tano helaḡana. 6 Ma eto, Lau na tamamu ena Dirava, Abraham ena Dirava, Isaak ena Dirava, Iakob ena Dirava. Bena Mose na vairana e koua, Dirava baine itaia na garina.\n7 Iehova ma eto, Momokani, egu bese edia hisihisi Aigupto ai vada na itaia, bona edia taitai, biagudia ese e hahekwarahidiamu dainai e taimu, vada na kamonai; badina be edia hisihisi vada name diba. 8 Lau vada name diho, Aigupto taudia imadia amo baina hamauridia, una tano amo baina hakaudia lasi ela bona tano namo-hereana ai, taora badana ai, bae kau; una tano ai rata bona bada-ranuna e arumu, Kanaan taudia edia tano bunai, Hiti taudia edia, bona Amoro taudia edia, bona Perisi taudia edia, bona Hivi taudia edia, bona Iebusu taudia edia. 9 Momokani, Israel taudia edia taitai egu ai vada e kau, bona Aigupto taudia ese e hahisidia karadia vada na ita. 10 Aoma, lau ese oi baina siaimu Farao dekenai, egu bese taudia Israel na Aigupto amo ba hakaudia lasi helaoreana.\n11 Bena Mose ese Dirava e haere henia, eto, Lau be daika Farao dekena bainala bona Israel taudia Aigupto amo baina hakaudia lasi? 12 Dirava ma eto, Momokani, lau ese baina bamomu, bona na siaimumu toana binai: oi ese Istarel taudia Aigupto tanona amo ba hakaudia lasi murinai, ina ororo ai umui ese Dirava ba toma henia diho.\n13 Bena Mose ese Dirava ma e hereva henia, eto Lau na Israel taudia dekedia bainala, baina hamaorodia, bainato “Tamamui edia Dirava ese vada e siaigu dekemui ai”, bena idia ese bae nanadaigu, baeto “Ia ladana be daika?”, lau be ede baina haere henidia toma? 14 Bena Dirava ese Mose e hamaoroa, eto, LAU BINAI NA NOHOMU. Ma eto, Israel taudia ba haere henidia, baoto “LAU NA NOHOMU ese e siaigu dekemui ai.” 15 Dirava ese Mose ma e hamaoroa lou, eto, Israel taudia ba hamaorodia, baoto “Iehova, senemui edia Dirava, Abraham ena Dirava, Isaak ena Dirava, Iakob ena Dirava, vada e siaigu dekemui ai”. Lau ladagu binai ela hanaihanai; uru iboudiai lalodiai ini ba lalogu toma. 16 Aola, Israel tau-badadia ba haboudia, ba hereva henidia, baoto “Iehova, senemui edia Dirava, Abraham ena Dirava, Isaak ena Dirava, Iakob ena Dirava, ese vada e hahedinarai henigu, eto: Momokani, lau ese vada na haḡeremui, Aigupto ai e kara henimui karadia vada na ita; 17 vada na gwau hamata danu, Aigupto hisihisidia amo baina hakaumui lasi, Kanaan taudia bona Hiti taudia bona Amoro taudia bona Perisi taudia bona Hivi taudia bona Iebusu taudia edia tano ai baina hakaumui vareai, rata bona bada-ranuna e arumu tanona bunai”. 18 Bena Israel tau-badadia ese bae hakala henimu, bae bamomu, Aigupto pavapavana dekena baola, baoto “Iehova, Heberu taumai emai Dirava, na vada e hahedinarai; taunabunai, mani ba kahumai nege, dina toi baia laolao tano ḡaḡaena ai, unuseni ai Iehova, emai Dirava, baia boua”. 19 A lau dibagu Aigupto pavapavana na basine kahumui nege ela bona lau imagu metauna bae mamia toho. 20 Taunabunai lau na imagu do baina toia roro, egu hoa karadia amo Aigupto taudia baina hadareredia; una murinai ia ese baine kahumui nege. 21 A ina bese taudia baina hanamodia Aigupto taudia vairadiai, bena ba raka lasi negana ai umui na imamui asi anidia ai basiola. 22 Badina be hahine ta ta na dekedia hahinedia bona edia ruma ai e nohomu hahinedia ediai bae noinoi,silver heraheradia bonagold heraheradia bona dabua bae gwaurai; bena natumui mamaruanedia bona natumui hahinedia ba haheralaidia bona ba hahedokilaidia, Aigupto taudia edia kohu namodia vada ba dadihaidia.


Ecc 9 | `MEU | STEP | Ina idoinai na laloa bona na haeroa: kara maoromaoro taudia bona aonega taudia bona edia kara danu na Dirava imana ai; taunimanima na asi dibadia ia ese e ura henidiamu eiava e inai henidiamu. Ḡau iboudiai idia vairadiai na asi anidia;\n1 Ina idoinai na laloa bona na haeroa: kara maoromaoro taudia bona aonega taudia bona edia kara danu na Dirava imana ai; taunimanima na asi dibadia ia ese e ura henidiamu eiava e inai henidiamu. Ḡau iboudiai idia vairadiai na asi anidia; 2 badina be kara tamona na iboudiai ediai e kaumu, kara maoromaoro tauna enai bona kara dika tauna enai, tau namona enai bona tau dikana enai, lalo-ḡoevaḡoeva tauna enai bona lalo-bodaga tauna enai, boubou ḡauna e hahelaḡaiamu tauna enai bona boubou ḡauna se hahelaḡaiamu tauna enai. Kara namo tauna bona kara dika tauna na heḡereḡere; e gwau hamatamu tauna bona gwauhamata se uramu tauna na heḡereḡere. 3 Dina henunai e karamu karadia iboudiai edia dika ta binai: kara tamona na iboudiai ediai e kaumu. Ina danu, taunimanima lalodia na dika ai e honu honu daemu, edia mauri dinadia ai lalodia na kakavakava, una murinai mase gabuna e laomu. 4 To mauri taudia iboudiai ida e heturamu tauna na mai ena helaro; badina be e maurimu sisiana ese vada e mase leonana na e hereaiamu. 5 Badina be mauri taudia na dibadia do bae mase; a mase taudia na ḡau ta asi dibadia, bona asi ahudia, a ilalo-taodia na e boiomu. 6 Edia heura-heni bona edia heinai-heni bona edia vaḡeḡe vada e ore vaitani; bona dina henunai e karamu karadia iboudiai lalodiai idia na asi ahudia, ela bona hanaihanai.\n7 Aola, amu bavania mai moalemu ida, bona emu vine ranuna ba inua mai lalo-namomu ida; badina be Dirava ese emu kara vada e hanamoa guna.\n8 Nega iboudiai dabua kurokurodia ba hahedokilai; dehoro na kwaramu ai baine mia hanaihanai.\n9 Adavamu, o ura heniamu hahinena, ida ba moale hebou, emu mauri asi anina dinadia Dirava ese dina henunai vada e henimu iboudiai lalodiai, badina be oi ahumu bunai emu mauri ai, bona dina henunai o hekwarahilaimu ḡaukaradia lalodiai. 10 Oi imamu ese baine davaria ḡaukarana na ba karaia mai goada-badamu ida; badirla be o lao heniamu gabuna, mase taudia edia gabu, lalonai na asi ḡaukara ta, asi lalo-hadai ta, asi lalo-parara ta, bona asi aonega ta.\n11 Dina henunai ma na itaia lou: heau helulu ai heau haraḡa taudia asie gunamu, bona tuari ai goada taudia asie kwalimumu, bona aonega taudia ese aniani asie aniamu, bona lalo-parara taudia ese taḡa asie abiamu, bona idibaka taudia na asie lalo-namo henidiamu; a nega bona kara na e vara kavamu mo, iboudiai ediai. 12 Badina be taunimanima ese ena nega se dibaiamu. Gwarume na hekoi rekena ai e hetoamu eiava manu na idoa ai e heidoamu na heto, taunimanima natudia na unu e heidoa tomamu, nega dika ese e hahoadiamu negana ai.\n13 Ina aonega toana na dina henunai vada na itaia danu; bona na laloa, ia na ḡau badana. 14 Hanua maragina ta ena taunimanima na dia hoho; bena hanua pavapavana badana ta ese e tuari henia, e koua heḡeḡe, bona tano e larebaia heḡeḡe ia iabina totona. 15 A una hanua lalonai na ogoḡami tauna ta mai aonegana; bona ia ese ena aonega amo una hanua e hamauria. A asi tauna ta ese una ogoḡami tauna e laloa tao. 16 A lau na tomamu, ena be ogoḡami tauna ena aonega e dadaraiamu bona ena hereva asie kamonaimu, to aonega ese goada e hereaiamu.\n17 Aonega tauna ena hereva asi regerege gabuna ai e gwauraimu ese lohia ena haroro kavakava taudia bogaragidiai na e hereaiamu. 18 Aonega ese tuari ḡaudia na e hereadiamu, a kara dika tauna tamona ese ḡau namodia diagau e hadikadiamu.


ESEKIEL 16 - Buk Baibel long tokples Motu\n2Taunimanima natuna e, Ierusalem na ena kara dika-rohorohodia ba hedaraunelai henia,\n3baoto, Ḡaubada Iehova ese Ierusalem na ini e hamaoroa tomamu: Senemu bona emu vara na Kanaan taudia edia tano ai, tamamu na Amoro tauna, sinamu na Hiti hahinena.\n4Emu vara na iniheto: emu vara dinana ai hudomu varona asie utua, ranu ai asie hurimu, ba ḡoevaḡoeva totona, damena amo asie dahumu, dabua amo asie tarumu.\n5E itamu tauna ta ese se bogamu hisi, ini kara ta se kara henimu ena hebogahisi dainai; a tano paka ai e negemu; badina be o vara dinana ai e dadaraimu herea.\n6Bena na rakamu hanai negana ai na itamu, rara ai o hekure, bena rara ai hekuremu ai na hereva henimu, nato, Ba mauri,\n7tano paka avana na heto ba tubu. Bena o bada oho bada oho, taumu e lata, hane-ulato ai ola; ratamu e hekara, huimu e lata; ḡau tamona gagaemu ai o nohova, asi dabuamu.\n8Ma na rakamu hanai negana ai na itamu, oi na vada o ulato; bena egu dabua amo na tarumu, taumu na govalaia; oibe, maohenimu na karaia, bona oi ida ta hegwau hamata heheni, bena adavagu ai ola. Ḡaubada Iehova na e herevamu.\n9Bena ranu ai na hadigumu, raramu na huria oho, bona dehoro amo na dahumu.\n10Dabua mai heraheradia amo na hahedokilaimu, bona boromakau kopina tamakadia na aemu ai na kara. Dabua aukana ḡoeva-daena amo na hariolaimu, bona dabua manoka-manokana amo na hahedokilaimu.\n11Herahera ḡaudia amo na haheralaimu; vagivagi na imamu ai na ato, bona ageva na ha-inulaimu.\n12Gadei ta na udu-baubaumu ai na atoa, bona haida danu taiamu ai; bona havava ḡauna ta mai hairaina na kwaramu na havavalaia.\n13Gold bona silver amo unu na haheralaimu toma; emu dabua na dabua aukadia ḡoeva-daedia bona dabua manoka-manokadia bona dabua mai heraheradia; amu aniani na flaoa namo-hereana bona bada-ranuna bona dehoro. Hairaimu e bada e laova, ela bona oromamu na pavapava hahinena na heto.\n14Sivaraimu danu e hehari piu, bese idau-idau bogaragidiai, hairaimu na bada herea dainai; badina be hairaimu na ḡoeva-dae, lau ese na hahairaimu dainai. Ḡaubada Iehova na e herevamu.\n15A oi ese hairaimu o abidadama henia, bena ariara hahinena ai ola harimu badana dainai, raka-hanai taudia ida o lebulebu.\n16Emu dabua haida o abi, pata helaḡadia o haheralai, bena latadiai ariara karadia o kara; kara unuhetomana na nega gunadia ta ai se vara, bona nega gabedia ta ai basine vara Iou.\n17Emu herahera ḡaudia danu, lauegu gold bona silver amo e kara bona lau ese na henimu ḡaudia, na o abidia, tatau laulaudia o karalai, bena o lebulebulai.\n18Emu dabua mai heraheradia danu o abidia, unu ḡau o govalaidia, bona egu dehoro bona egu muramura mai bonana na vairadiai o atodia.\n19Egu flaoa igabudia danu, na henimu ḡauna, (badina be lau ese flaoa namo-hereana bona dehoro bona bada-ranuna amo na ubumu) na idia vairadiai o atodia, bonadia bae moalelai totona. Ḡaubada Iehova na e herevamu.\n20Bena natumu mamaruanedia bona hahinedia, o havaradia egu, na o abidia, boubou ḡaudia ai o halaodia, idia adia. Emu ariara karadia na ḡau pipikidia a?\n21Una dainai lau natugu o aladia mase, bona ḡole-oho boubou ḡaudia ai o halaodia, idia edia, a?\n22Emu kara dika-rohorohodia bona emu ariara karadia iboudiai lalodiai, maragimu negana, asi dabuamu ḡagaemu ai o nohova negana, rara ai o hekure, so laloa tao.\n23Bena emu kara dika iboudiai muridiai, (Ḡaubada Iehova na e tomu, Madi, ihabaimu!),\n24oi ese emu kalaga o haginidia bona emu pata helaḡadia o kara, ruma ariaradia iboudiai lalodiai.\n25Hanua ariarana iboudiai dokodia ai emu pata helaḡadia o haginidia; hairaimu vada o lebulebulaia, raka-hanai tataudia ediai sibomu o hehoihoilai, emu ariara karadia o habada.\n26Aigupto taudia, dekemu taudia mai edia mata-bodaga, ida danu vada o lebulebu, emu ariara karadia vada o habada, lau ihabadugu.\n27Taunabunai a itaia, lau imagu na toia roro oi ihadikamu, oi ahumu, e gwaurai henimu guna ḡauna, na hamaraḡia, oi inaimu Filistia hahinedia, mata-ganigani hahinedia, imadia ai na atomu; idia ese emu lebulebu karadia hemaraidia e hemaraiva.\n28Asuria taudia ida danu ariara karadia o kara, badina be emu mata-bodaga na bada herea; oibe, idia ida ariara karadia o kara, a lalomu do se heḡereḡere.\n29Emu ariara karadia o habada danu, Kaldea tanona ena hoihoi gabudia ai; a lalomu na dounu se heḡereḡere.\n30Ḡaubada Iehova na e tomu: Emu mata-bodaga na bada herea; una dainai ini kara iboudiai o kara, ariara hahinena se hemaraimu ena kara;\n31hanua ariaradia iboudiai dokodia ai emu kalaga o haginidia, bona ruma ariaradia iboudiai lalodiai emu pata helaḡadia o kara. Ḡau tamona oi na dia ariara hahinena heḡereḡerena, badina be henitaomu o dadaraiamu.\n32Oi na heuda-hanai hahinemu, idau taudia o abidia daemu adavamu gabuna ai.\n33Tatau ese ariara hahinedia iboudiai na harihari ḡaudia e henidiamu; a oi ese emu harihari gsudia na e ura henimuva taudia iboudiai o henidiava, henitaodia o henidiava, kaha idau-idau iboudiai amo emu ariara karadia ikaradia bae vasi totona.\n34Taunabunai, emu ariara karadia lalodiai oi na idau, dia hahine haida heḡereḡeredia. Ta se noimu ia ida ba eno bou; oi ese henitaona o henia, a haida ese henitaomu se henimu. Una dainai oi na idau.\n35Taunabunai, ariara hahinemu e, Iehova ena hereva ba kamonai.\n36Ḡaubada Iehova na ini e gwau tomamu: Badina be e ura henimu taudia ida emu ariara karadia o kara lalodiai, oi ihahemaraimu na e hehulala bona gagaemu ai na o hedinarai dainai, bona emu kaivakuku iboudiai daidiai, bona natumu, idia o henidia memerodia, raradia daidiai,\n37a itaia, e ura henimu taudia iboudiai, olebulebulaidia taudia, o ura henidia taudia bona o dadaraidia taudia iboudiai, na lau ese baina haboudia; oi ihadikamu totona kaha iboudiai amo baina haboudia, bena gagaemu ai baina haheitalaidia; taumu idoinai ḡaḡaena ai bae itaia.\n38Bena lau ese baina hahemaoro henimu, adavadia e dihotanidiamu bona rara e hahebubuamu hahinedia e hahemaoro henidiamu heḡereḡerena.\n39E ura henimu taudia imadia ai baina atomu; bena idia ese emu kalaga bae ḡiḡia dobi, bona emu pata helaḡadia bae hamakohidia, emu dabua bae dokidia oho, emu herahera nadidia namo-hereadia na bae abidia, gagaemu ai asi dabuamu bae rakatanimu.\n40Tuari oreana ta bae mailaia, oi ihadikamu; nadi amo bae hodomu, bona edia dare amo bae dapamu rohoroho.\n41Emu ruma bae doudia; hahemaoro karadia oi latamu ai bae kara, hahine momo vairadiai; emu ariara karadia ai baina hadokomu, bona henitao basio heni lou.\n42Unu amo egu badu ḡaraḡara baina haḡuḡurua latamu ai, bona egu vaḡeḡe ese baine rakatanimu; lalogu na baine keru, basina badu lou.\n43Badina be eregabemu negana so laloa taomu; to ini ḡau iboudiai amo vada o habadugu. Taunabunai, a itaia, emu kara davadia na tubuamu ai baina kara. Ḡaubada Iehova na e herevamu. Emu kara dika-rohorohodia iboudiai latadiai mata-bodaga karadia ma vada o ato kau, ani?\n44A itaia, hereva lada-isidia e gwauraimu taudia iboudiai ese ina hereva lada-isina ai bae herevalaimu, baeto “Sinana hetomana, natuna hahinena danu unuheto”.\n45Sinamu ese adavana bona natuna e dadaraidia, bona oi na ia natuna hahinena; tadikakamu ese adavadia bona natudia e dadaraidia, bona oi na idia tadikakadia. Sinamu na Hiti hahinena; tamamu na Amoro tauna.\n46Kakamu na Samaria; ia na natuna hahinedia ida e nohova, oi miriginimu kahana ai; bona tadimu na Sodoma; ia na natuna hahinedia ida e nohova, oi dihomu kahana ai.\n47Ḡau tamona, oi lalomu na se heḡereḡere idia edia dala ai ba raka, eiava idia edia kara dika-rohorohodia heḡereḡeredia ai ba kara; asi vanahana oiemu kara mirodia ese idia edia kara mirodia e hereadia, emu dala iboudiai lalodiai.\n48Ḡaubada Iehova na e tomu: Lau na maurimu heḡereḡerena, tadimu Sodoma bona natuna hahinena edia kara na oi bona natumu hahinedia edia kara ida asie heḡereḡere.\n49A itaia, tadimu Sodoma ena kerere binai: ia mai natuna ida e hekokorokuva, e aniani boga-kunuva, e noho namonamova mai tagadia ida; a ogoḡami taudia bona e dabuva taudia na asie durudia.\n50Idia na e hekokorokuva, kara dika-rohorohodia na lau vairagu ai e karava; taunabunai edia kara na itaia negana ai na na abidia oho.\n51Samaria ena kara dika na taina bada, a oiemu na bada herea; oiemu kara dika-rohorohodia ese idia edia vada e hereadia; oiemu kara dika-rohorohodia iboudiai daidiai tadikakamu ita-itadia na kara maoromaoro hahinedia ita-itadia na heheto.\n52Oi danu ihahemaraimu na ba huaia, badina be tadikakamu ihahemaorohenidia metauna vada o haragaia; badina be emu kara dika ai emu kara dika-rohorohodia ese idia edia e hereadia dainai, idia na taidia mamaoro, a oi na dika vaitani. Taunabunai, oi danu ba hemarai, ihahemaraimu ba huaia, badina be tadikakamu oromadia na kara maoromaoro hahinedia oromadia heḡereḡeredia ai vada o halaodia.\n53Edia noho-namo baina henidia lou, Sodoma mai natuna hahinedia ida edia noho-namo bona Samaria mai natuna hahinedia ida edia noho-namo, bona oiemu noho-namo baina henimu lou idia bogaragidiai;\n54bena ihahemaraimu ba huaia bona emu kara iboudiai daidiai ba hemarai, bena idia taudia ihalodia hahinemu ai baola.\n55A tadimu Sodoma bona natuna hahinedia ese edia noho dalana Kunana bae lou henia; bona kakamu Samaria bona natuna hahinedia ese edia noho dalana gunana bae lou henia; bona oi bona natumu hahinedia ese emui noho dalana gunana ba lou henia.\n56Emu hekokoroku dinana ai oi tadimu Sodoma na udu gwaurai-gwawai herevana oi udumu ai, ani,\n57emu kara dika do se hedinarai negana ai? Harihari oi na ia heḡereḡerena, duni-dae ḡauna ai vada ola Edom natuna hahinedia ediai, bona ia dekena hahinedia iboudiai ediai, bona Filistia taudia natudia hahinedia ediai, e ḡeḡemu daemu bona e dadaraimumu hahinedia iboudiai ediai.\n58Emu lebulebu bona emu kara dika-rohorohodia davadia metauna o huaiamu. Iehova na e herevamu.\n59Oibe, Ḡaubada Iehova na ini e gwau tomamu: Oiemu kara heḡereḡerena ai baina kara henimu. Oi ese hereva helaḡana vada o dadaraia, gwauhamata itata-utuna;\n60ḡau tamona, egu gwauhamata, eregabemu negana ai oi ida ta hegwau hamata heheni ḡauna, baina laloa toa, bona oi ida mia-hanaihanai gwauhamatana ta baita haginia tutuka-tutuka.\n61Bena emu kara ba lalodia tao, bona emu hane-guna bona emu hane-muritai baina abidia, natumu ai baina halaodia, negana ai vada ba hemarai, a dia eda gwauhamata dainai.\n62Eda gwauhamata baina haginia tutuka-tutuka, bena ba diba lau na Iehova;\n63ba laloa tao, bena ba baia, bona udumu basio kehoa lou, emu hemarai dainai, lau ese emu kara iboudiai baina lalodia nege negana ai. Ḡaubada Iehova na e herevamu.


Jon 1 | `MEU | STEP | Iehova ena hereva na Iona Amitai enai e kau, eto,\nIona ese Iehova e heautania\n1 Iehova ena hereva na Iona Amitai enai e kau, eto, 2 A tore isi, hanua badana ladana Nineve baola, ba gwau henia; badina be edia kara dika na lau vairagu ai vada eme hedinarai. 3 A Iona e tore isi, Tarasisi baine heau lao, Iehova vairana amo baine heau oho eto. Ia na e diho, Iopa ai, Tarasisi bainela lagatoina ta e davaria; dava e heni, bena e gui, idia ida Tarasisi baela, Iehova ena amo baine heau oho eto.\n4 Bena Iehova ese lai gubana e hatoaia, davara latanai; hurehure vada e bada herea, lagatoi na mokona e heroḡi rohoroho. 5 Bena lagatoi taudia na e gari, ta ta ena dirava ena dirava e hahanedia; bena e negenege, lagatoi ihaharaḡana totona. A Iona na vada e diho, lagatoi tuana ai, unuseni ai vada e hekure, vada e mahuta. 6 Taunabunai lagatoi biaguna ema, e hamaoroa, eto, Mahuta taumu e, edeheto? A tore isi, emu dirava ba hahanea; reana una dirava ese baine laloda, bena basita mase.\n7 Bena idia na e hereva heheni, eto, Aoma, mari aita abi; bena baita diba daika bagunai ina dika na ita latadai vada e kau. Taunabunai idia ese mari e abi, bena mari ese Iona e duanaia. 8 Bena idia ese e nanadaia, eto, A hamaoromai, daika bagunai ina dika na latadai vada e kau? Oiemu ḡaukara be dahaka? Ede amo oma? Emu tano be edena? Oi na edena bese tauna? 9 Bena ia ese e haere henidia, eto, Lau na Heberu tauna; Iehova, guba Diravana, davara bona tano kaukauna e karadia Diravana garina na garimu. 10 Bena unu tatau na e gari dikadika, e hamaoroa, eto, Ede vada o kara toma? Badina be unu tatau vada e diba ia na Iehova vairana amo vada e heau oho, badina be ia ese vada e hamaorodia.\n11 Bena idia ese ma e nanadaia, eto, Ede baia karamu toma bena davara baine gaima emai ai? Badina be hurehure vada e bada e laova. 12 Ia ese e hamaorodia, eto, Bavabigu, davara ai ba tahogu dobi; bena davara baine gaima emui ai; badina be lau dibagu, ina guba badana na lau daigu ai emui ai vada e kau. 13 Ḡau tamona, hari tatau na e bara hekwarahi, lagatoi na kone ai bae baraia diho totona; to asie heḡereḡere, badina be hurehure na vada e bada herea e laova idia vairadiai. 14 Taunabunai, idia ese Iehova e tai henia, eto, Iehova, e, ai ese a noimumu, ina tau ena mauri bagunai basia mase, bona asi kererena tauna rarana na ai latamai ai basio atoa kau; badina be, Iehova e, emu ura heḡereḡerena ai vada o karaia. 15 Taunabunai idia ese Iona e abia, davara ai e tahoa dobi; bena davara na vada e gaima. 16 Bena unu tatau ese Iehova e gari henia lalo-dika; idia ese boubou karadia e kara, Iehova ena, bona e gwau hamata danu.\n17 Bena Iehova ese gwarume badana ta e saia, ia ese Iona baine hadonoa; bena Iona na dina toi boi toi una gwarume bogana ai e nohova.


Jer 14 | `MEU | STEP | Ina doe herevana na Iehova ena amo Ieremia enai e kau, eto:\n1 Ina doe herevana na Iehova ena amo Ieremia enai e kau, eto:\n2 Iuda na e taitaimu,\nena ikoukou na e manokamu;\nena taunimanima na tano ai e rohe ahumu,\nbona Ierusalem ena taitai na e daemu.\n3 Ena lohia ese edia hesiai taudia na e siaidia laomu,\nranu bae utu totona;\nidia ese ranu gabudia e lao henidiamu,\na ranu asie davariamu;\nedia hodu na asi anidia e loulaidiamu,\ne hemaraimu bona e baiamu,\nkwaradia e ḡovadia ahumu.\n4 Ruarua taudia daradia e dokomu,\nmedu na tano ai se dihomu dainai;\nbiru taudia na e hemaraimu,\n5 Dia hahinena tano paka ai ese natuna, vara matamata ḡauna, na e rakataniamu,\nrei lasi dainai;\n6 uda donikidia na ororo nemuka-nemukadia ai e ginimu,\ne laḡa dae laḡa daemu, uda sisiadia na heheto,\nmatadia na e valahu-valahumu,\naniani avadia lasi dainai.\n7 Iehova e, ena be emai kara havara ese e habadelaimaimu,\nto oi ladamu bagunai ba ḡaukara;\nbadina be emai raka-muri na momo,\nai ese vada a kara dika henimu.\n8 Israel ena helaro e,\nena hahemauri dika negadia ai,\nanina be dahaka tano ai ba noho idau tauna na heto,\neiava laolao tauna dala amo e raka sirimu, ena mahuta gabuna e tahuamu, na heto?\n9 Anina be dahaka daradara tauna heḡereḡerena ai baola,\neiava goada tauna hahemauri karadia asi dibana heḡereḡerena ai?\nḠau tamona, Iehova e, oi na ai bogaragimai ai,\nbona ai na oi ladamu vada e henemailaimai;\n10 Iehova ese ina bese na ini e herevalaia tomamu:\nUnu loa-kava loa-kava daladia mo e ura henidia bona aedia na asie rudia dainai,\nIehova ese se abidia daemu;\nharihari edia kara havara baine lalodia tao,\nbona edia kara dika davadia baine henidia.\n11 Iehova ese e hamaorogu, eto: Ina bese taudia edia noho-namo basio ḡuriḡurilaia. 12 Ena be e anivagamu, to edia taitai basina kamonai; ena be gole-oho bouboudia bona flaoa bouboudia bae hahelaḡad-ia, to basina abidia dae; a dare amo bona doe amo bona dai-hanai goreredia amo baina aladia mase.\n13 Bena lau nato, Ḡaubada Iehova e, a itaia, peroveta taudia ese vada e hamaorodiamu, e tomu “Dare basio itaia bona doe basio mamia, a lau ese maino korikori baina henimui ina gabu ai”. 14 Bena Iehova ese e hamaorogu, eto, Peroveta taudia ese hereva koikoidia e gwauraimu lau ladagu ai; lau ese asina siaidia, bona asina haḡanidia eiava asina hereva henidia. Idia ese mata-hanai koikoina bona bagu-haoro asi anina bona sibodia edia lalo-hadai koikoidia na e perovetalai henimuimu. 15 Taunabunai, hari peroveta taudia, lau ladagu ai e perovetamu to asina siaidiamu taudia, e gwaumu “Dare bona doe na ina tano ai basie kau” taudia, na Iehova ese ini e herevalaidia tomamu: Unu peroveta taudia na dare bona doe ese baine ha-oredia; 16 bona e peroveta henidiamu taudia na Ierusalem ariaradia ai bae negedia lasi, doe bona dare ese bae aladia mase, bena idia bona adavadia bona natudia mamaruanedia bona hahinedia iguridia tauna ta basine noho; badina be idia sibodia edia kara dika na idia latadiai ma baina bubu.\n17 Ina hereva ba hamaorolaidia, baoto:\nIruru-matagu bae diho boi bae diho rani,\nidia na basie doko;\nbadina be egu bese natuna hane-ulato rami-hebouna vada e haberoa dikadika,\nvada e rahua mase.\n18 Tano paka ai bama raka lasi,\na itaia, dare ai vada e mase taudia mo;\nbona hanua ai bama raka vareai,\na itaia, doe ese e havaradia goreredia mo.\nBadina be peroveta tauna bona hahelaḡa tauna ese\nedia ḡaukara na tano idoinai e karamu,\nto asi aonegadia.\n19 Iuda vada o dadaraia vaitani a?\nOi laumamu ese Siona e inai heniamu a?\nDahaka dainai vada o rahumai mamase,\nbena asi ihamaurimai dalana?\nMaino a tahua, a ḡau namona ta se vara;\nihamaurimai dalana a tahua, a hahegari mo a davaria.\n20 Iehova e, emai kara dika a gwaurai hedinaraimu,\nbona tamamai edia kara havara danu;\nbadina be vada a kara dika henimu.\n21 Oi ladamu bagunai basio dadaraimai,\nemu terono herea-daena basio hahemaraia;\nba helalo tao,\nbona emu gwauhamata emai ai na basio tataia utu.\n22 Bese idau-idau edia dirava bogaragidiai\nta ese medu ihadihona mai dibana a?\nEiava guba sibona ese\nbatugu baine hadihoa a?\nIehova e, emai Dirava, oi benai ani?\nEmai helaro na oiemu ai,\nbadina be oi ese ini ḡau iboudiai o karadiamu.


Vari Verenama 1 Tesalonaika 2\n1 Yau bana, taumi koya kataiena da raḡanine tauma taumi mate tè miamiana, inam nam miana kavakavana, ibewa da ama mianama banibiribiridima. 2 Muriḡa da vari verenama ḡaromie kè rauguguyena, tauma piripiri be wainuatoitoi dosinama Pilipi meagaine kè banavidina. Be avedi da banaga toitoi patara noḡodie, matamaie a raukani dawe be a kunukunuremaina, be yaḡoro Mamaitua ya sagumai be vari verenama kè rauguguyena ḡaromie. 3 Tauma kè rarau guguyana raḡanine, tauma nam kaiyovu ke giue bo nam aiyaba ke voia waigewa be kei kedadoka waigewemina.\n4 Ibewa da tauma Mamaitua yai aninemai be ya vinemai da vari verenama ka rarau guguyena. Be tauma nam banaga noḡonairidie ke rauguguya gagabana. Ibewa da Mamaitua aniwai nuaverenama aubainama kè rarau guguyana, baninama tauna vutuna nopo taukitanama. 5 Mamaitua ya kataiena da tauma nam airaḡan ke gwayemi bo ke giugiu reḡareḡauna da mane sibo koya utemai. 6 Be mate tauma nam kawasaḡe kedanama ke wanewanena da taumi be banaga ḡesaudima mate sibo koya kawa saḡemai, ibewa. 7 Tauma Keriso na apasolma. Vutuna aubainama tokare teneteneḡinama aba ḡaromie sibo kè paḡona, be tauma nam nama ke voiana, tauma inam maika tina, natunatunama e raberabedi be nam aiyaba na sedama ḡarodie ima paḡopaḡona. 8 Taumi nuamaima koya paḡona aubainama, tauma nam Mamaitua riunaḡa ke giuena ḡaromie, ibewa da tauma kèi uta munaḡemai be aubaimima ka noyanoyana.\n9 Yau bana, ko noḡoti da tauma kupi da suara Mamaitua riunama verenama rauguguyenama aubainama, be tauma tunimaima kè kwapu guratena, be nam kewai vadasaḡana da sibo kè tainuaboyemi. 10 Taumi matemie be Mamaitua matane tauma banaga babaumai, didimanimai be nam aiyaba ke voia waigewana da taumi tauwai sumaḡa sibo koyai wavumai. 11 Be ko noḡoti da tauma tenatenaḡaḡa kè rabemina, maika tauḡoma na sedama e raberabedina nama. 12 Tauma kè rarau kuremi, kè riuwai nuasubesubemi be kè riu vavasaḡemina da taumi Mamaitua na sedama be na ḡoane nama ko miana, baninama tauna ya vinemina da taumi tokare na waiguyauma neneḡarine ko miana.\n13 Be tauma yaḡoro Mamaitua kawai kaiwena, baninama taumi Mamaitua riunama ḡaromaie koya paḡo be koyai aninena. Taumi koya kataiena da inam nam banaga ḡoma adi giu, ibewa da inam Mamaitua na giuma. Be yodi inam giunama taumi aitauḡa tauwai sumaḡa, nopomie e noyanoyana.\n14 Be yau bana, taumi Mamaitua na damma Judia nopone koya ruvedina, baninama taumi piripiri ami banaga ḡomama ḡarodie koya banabanavidina, teneḡinama nama Mamaitua na damma Judia nopone taudi piripiri Jius ḡarodie a banavidina.\n15 Jius banegidima taudi vutudi peroveta be Bada Yesu ai guridina, be tauma mate a raukivi gewegewemaina. Taudi Mamaitua ta tatai tuaḡai, be banaga matabudi tawai ḡaviedina. 16 Be raḡan matabuna taudi ta riuriu tuaḡaiemaina da tauma nam sibo vari verenama eteni ḡarodie kè rarau guguye da sibo a yawasana. Inam kedane taudi adi gewagewama ta tatai potopotodina. Vutuna aubainama Mamaitua ya medi be adi kovoḡama ya utedina.\n17-18 Yau bana, tubuḡe taumi raḡan ḡaubonaḡa kè taugosemina. Be ama noḡote yaḡoro tauma taumi mate, be kè ḡoe kaue be kè rarau rubu guratana da sibo kè verauna ḡaromie. Be mate taugu Pol è rarau rubu gurata da sibo è vakitemina be Seitan ama kedama ya miditomna. 19 Yesu Keriso na kaba verauma raḡanine aiyaba Bada kai katai da tauma taunoya veremai? Tauma tokare taumi ami waisumaḡama vutuna tauna kai kataiena. 20 Baninama taumi inam ama noyama votanama, be taumie tauma tokare ka kawa saḡemaina.


2Cor 11 | `DWW | STEP | Yau bana, yàwai baḡemina da taumi sibo koyai aninegu da raḡan ḡaubonaḡa taugu bua banegidima maika sibo yau giue è kawa saḡe munaḡeguna.\nPol apasol kaikaiyovudima e riutuaḡaiedina\n1Yau bana, yàwai baḡemina da taumi sibo koyai aninegu da raḡan ḡaubonaḡa taugu bua banegidima maika sibo yau giue è kawa saḡe munaḡeguna. 2Taugu èi nuapaḡo guratemina maika Mamaitua ewai nuapaḡoemina nama. Vutuna aubainama taugu nuaguma e rovorovona, deḡoda taumi gewagewae koma naḡo. Be taugu vutuna èi ririvuemina Keriso ḡarone. Vutuna aubainama yà ḡoeḡoena da yodi taumi matatapu yà verauḡemina Keriso ḡarone. 3Taugu nuaguma e rovorovona, deḡoda taumi Keriso waimuriwatanenama ko gose be gewagewae koma naḡo, nema mota Ivi ya gwaya be yai kedadoka waigewana maika. 4Taugu nuaguma e rovorovona, baninama taugu Yesu Keriso è rarau guguyena inam natabu. Be waria e tava be Yesu ḡesaudima e rarau guguyedina taumi inam Yesudima kowai aninedina. Arua Babau noḡone koya paḡona. Be raḡanine arua ḡesaudima ta tavatavana taumi inam aruidima kowai aninedina. Noḡone vari verenama è rauguguyena ḡaromie da yawasana sibo koya banavina. Be raḡanine apasol kaikaiyovudima vari ḡesaudima ta rarau guguyedina ḡaromie, taumi inam varidima kowai aninedina. 5Taugu nam ama noḡonoḡota kauena da uma “apasoldima dosidima” adi verema maika taugu. 6Agunai taugu yau giuma nam diniboruboruna, be è kataiena aiyaba yà giugiuedina. Be taumi sibo koya kataie da taugu vari verenama è katai kauena. Baninama raḡan toitoi taumi èi kataimina.\n7Taugu vari verenama ḡaromie è rauguguyena raḡanine, taugu nam ami manema e paḡona. Taugu nama è voiena sagumima aubainama. Inam kauinama gewagewa, bo? 8Taugu ekalesia ḡesaudima mane a sagugu be taumi ḡaromie è noyanoyana. 9Be taugu raḡanine taumi mate, taugu nam aba ḡaromie e ḡoena. Be taugu nam aitau airaḡan ḡaromie aiyaba e kiḡiena, ibewa. Be yau ḡoanama matabudi è ḡoeḡoedina, inam Masedonia banegidima taudiḡa a sagusaguguna. Be taugu nam airaḡan taumi aiyaba ei baḡa rubumina da sibo koya utegu, be nam airaḡan nama yà voia. 10Be taugu Yesu Kerisoe yà riuriu kauemina da taugu èi nuavere kaua da nam airaḡan taumi ḡaromie mane e paḡona. Be Akaia provins nopone nam aitau uma riunama aubainama kwai ḡakegu, aba aubainama? 11Nuaguma nam koma paḡopaḡo, bo? Ibewa, Mamaitua ya kataiena da taumi nuaguma ko paḡopaḡona.\n12Be taugu nam airaḡan ami manema yà paḡo. Nama raḡan matabuna yà voiana, baninama taugu nam ama ḡoeḡoena da inam “apasoldima kaikaiyovudima” maika yà voia, be ta riuemina da taudi kabe taugu maika. 13Inam banegidima taudi matabudi apasol kaikaiyovudima, be taudi adi gwayae banaga tawai kedadoka waigewedina. Taudi ta voivoiana maika kabe Keriso na taunoyama. 14Be taugu uma kauidima nam yà basedi, baninama Seitan nama e voivoiana. Tauna e voivoiana maika kabe Mamaitua na anea, 15vutuna aubainama Seitan na taunoyama ta voivoiana maika kabe Bada Yesu na taunoya. Be na damone tokare adi noyama na ruvae adi kovoḡama ta banavina.\nPol raukivigewagewa ya banavidina vari verenama aubainama\n16Yà riuriu munaḡemina: Nam aitau ko noḡotigu da taugu banaga buabuagu. Be deḡoda tam aitau nama kwa noḡotiguna, naumeki da yàwai baḡemina da taumi sibo koyai aninegu da raḡan ḡaubonaḡa taugu sibo yau giue è kawa saḡe munaḡeguna. 17Bada nam i riueguna da umanama sibo è voia. Be taugu yodi yà giuna banaga buebuedima maika. 18Banaga toitoi ta kawakawa saḡe munaḡedina dobu banegidima maika. Vutuna aubainama taugu yodi mate nama yà voiana. 19Taumi ko noḡonoḡotina da taumi kabe nuauyauya banegimi, be yaḡoro taumi uma banegidima buebuedima adi giuma ko vaiedi be kowai aninedina. 20Avedi da aitauḡa ḡaromie tawai badabadana, ta kwayekwayemina, ta gwayegwayemina, bo ta kitakitatuaḡaiemina, be ta riḡeriḡemina. Taumi matabumi ma nuaveremi uma banegidima kowai aininedina. 21Agunai taugu mate sibo uma kauidima è voiedina, be inam riukaua uma kauidima gewegewedima aubaidima taugu giu è moḡiḡina.\nBe deḡoda uma banegidima ti kawa saḡe munaḡedina, naumeki da taugu mate tokare banaga buebuedima maika yà kawa saḡe munaḡeguna. 22Taudi deḡoda Hibru? Taugu mate Hibru! Taudi deḡoda Israel banegidima? Taugu mate Israel banegiguma. Taudi deḡoda Eibraham na sedama? Taugu mate Eibraham natunama. 23Yodi riukaua taugu yà giuna banaga buebuedima maika. Taudi Keriso na taunoyama? Taugu mate Keriso na taunoyama, be taugu è vere vavasaḡana, nam maika taudi. Taugu è noya vavasaḡana, nam maika taudi. Taugu raḡan toitoi dibure è naḡona, be taudi ibewa. Raḡan toitoi banaga a kwapukwapuguna. Be raḡan matabuna guriḡa yà kitakita saḡesaḡena. 24Jius banegidima adi kovoḡama a uteguna, inam kwapue a riḡa gurateguna raḡan matabudi 39. Uma kauinama ḡarogue ya tubuḡana raḡan matabudi 5. 25Be raḡan matabudi 3 banaga boreboree a kwapu gurateguna. Be raḡan tenaḡa a rauyekuguna. Be raḡan matabudi 3 wagae è monuna, be raḡan tenaḡa nopone taugu kupi da suara egasi poune è tenamna. 26Raḡan matabuna taugu vaḡaiḡa yà voivoiena, be deḡo deḡo yà naḡonaḡona yaba wainua nainairidima nopodiḡa yà naḡonaḡona, deḡoda taugu timai gurigu. Kabaita è banabanavidi, banaga danedanenedima è banabanavidi, yau banaga ḡomama Jius banegidima a raraukivi gewegeweguna, eteni banegidima a raraukivi gewegeweguna, meagai bo dobira banegidima matabudi a raraukivi gewegeweguna, tauwai sumaḡa kaikaiyovudima a raraukivi gewegeweguna, be mate egasie taugu ḡaubonaḡa sibo è gurina. 27Taugu è noya da è noya guratana, be raḡan toitoi taugu nam e kanikanina, nam e kenakenana, be kani ya karakaraguna, nuaguma ya raukasakasana, è turutururu kauana be nam yau rupu da sibo èi rupugu.\n28Be inam yabedima matabudi yàwai nuaboyedina, be mate raḡan patapatanama taugu nuaguma e rovorovona, baninama ekalesia dobu matabuna nam sibo adi waisumaḡe a beku. 29Deḡoda taudi adi waisumaḡama e gwaḡana, naumeki da taugu tokare nuaguma ei poyana taudi ḡarodie. Be aitau deḡo gewagewa e voiena, taugu tokare nuaguma ei meidina.\n30Deḡoda taugu kawa saḡe munaḡeguma yà ḡoena, naumeki da taugu yau vogwaḡagwaḡae sibo è kawa saḡeguna. 31Mamaitua dà Badama Yesu Keriso Tamanama, taugu isanama yà kaisuḡusuḡuna. Tauna ya kataieguna da taugu nam ama kaikaiyovuna. 32Raḡanine taugu Damaskas meagaine, be dabudine guyau Aretas ya miamiana. Be primia na tauiḡarama banegidima matakedae a bodabodamana vunuḡiguma aubainama. 33Be yau banagama siriga nopone a borugu be garigari bogane gaure ai dawe dobiḡeguna. Be inam kedane taugu è yawasanana.


1 SAMUEL 15 - Buk Baibel long tokples Motu\n1Samuel ese Saulo e hamaoroa, eto, Iehova ese e siaigu baina horomu totona; bena na horomu, ena bese Israel pavapavana ai na halaomu. Taunabunai, harihari Iehova ena hereva a kamonaidia.\n2Iehova Sabaota na ini e gwau tomamu: Lau ese Amalek davana baina henia, ena kara dainai; Israel na Aigupto amo e raka lasi negana ai na ia ese e laodia ahu.\n3Harihari aola, Amalek ba tuari henia, idia mai edia ḡau iboudiai ida ba habuadia tari. Basio bogadia hisi; a tau bona hahine, mero bona kekeni, rata e inuamu merona danu, bona boromakau bona mamoe bona kamelo bona doniki, na bavaladia mase.\n4Taunabunai, Saulo ese tuari taudia e haboudia, Telaimi ai e duahidia. Ae-raka taudia na domaga rua, bona Iuda taudia na gerebu ta.\n5Bena Saulo na Amalek hanuana e raka henia kahi, koura ai e bani tao.\n6Saulo ese Kene taudia e hamaorodia, eto, Aola, Amalek taudia bogaragidia amo a raka siri, idia ida baina habuamui tari na garina. Badina be umui ese Israel taudia iboudiai o bogadia hisi, Aigupto amo e raka lasi negana ai. Taunabunai, Kene taudia na Amalek taudia bogaragidia amo e raka siri.\n7Bena Saulo ese Amalek taudia e hadareredia, Havila amo ela bona Suru. Hari Suru na Aigupto mairiveina kahana ai.\n8Ia ese Agag, Amalek pavapavana, e abia mauri, a ena orea taunimanimadia iboudiai na dare amo e aladia ore.\n9A Saulo bona ena orea taudia ese Agag e hamauria; mamoe bona boromakau mamaruanedia bona boromakau natudia bona mamoe natudia namo-hereadia danu e hamauridia. Ḡau namodia iboudiai e hamauridia, asie habuadia tari; a ḡau dikadia na e dadaraidia, bona e habuadia tari.\n10Iehova ena hereva na Samuel enai e kau, eto,\n11Lau na helalomu, Saulo na pavapava ai basinama halaoa bema namo; badina be ia na lau iḡavagu amo vada e lou, bona egu haheḡani se badinadiamu. Bena Samuel na e badu; ia ese Iehova e ḡanaḡana henia rani.\n12Daba ai, Samuel e tore isi haraḡa, Saulo ida baine hedavari eto, Bena haida ese Samuel e hamaoroa, eto. Saulo na Karamele ela, unuseni ai pupu ta e haginia, ma unu amo e lou, e hekei diho, Gilgal ela.\n13Samuel na Saulo dekenai e kau, bena Saulo ese e hahenamo henia, eto, Iehova ese baine hanamomu; Iehova ena haheḡani heḡereḡerena vada na karaia.\n14Samuel eto, Matona, ini reḡe na kamonai, mamoe e taimu bona boromakau e ḡoumu, anidia be dahaka?\n15Saulo eto, Amalek taudia edia amo vada e abidia; badina be egu orea taudia ese mamoe namo-hereadiabona boromakau mamaruanedia namo-hereadia e abidia mauri, Iehova, emu Dirava, ena ihaboulaina ḡaudia ai bae halaodia helaoreana; a oredia vada a habuadia tari.\n16Bena Samuel ese Saulo e hamaoroa, eto, Eremu! Aina hamaoromu, Iehova ese boi hanuaboi ede e hereva henigu toma. Saulo eto, A hereva.\n17Bena Samuel eto, Sibomu lalomu vada o hamanaua, to oi na Israel iduhudia ikwaradia taumu ani? Iehova ese vada e horomu, Israel pavapavana.\n18Iehova ese ḡaukara ta ikarana totona e siaimu, eto “Aola, unu Amalek taudia, kara havara taudia, na ba habuadia tari; ba tuari henidia ela bona bae ore”.\n19Dahaka dainai Iehova erena so kamonai? Dahaka dainai edia kohu o dadi? Dahaka dainai Iehova vairanai o kara havara?\n20Saulo ese Samuel e haere henia, eto, Iehova erena vada na kamonai, Iehova ese e henigu ḡaukarana ikarana nala; Agag, Amalek pavapavana, vada na mailaia, a Amalek taudia vada na aladia ore.\n21A egu orea taudia ese e dadidadi. mamoe namo-hereadia bona boromakau mamaruanedia namohereadia na mase amo e hamauridia, Gilgal ai bae hahelaḡadia Iehova, emu Dirava, ena e tomamu.\n22Samuel ma eto, Iehova ese gole-oho bouboudia bona boubou idau-idau e moalelaidia badamu, a Iehova erena ikamonaina e moalelaia maraḡimu a? A laloa, kamonai ese boubou e hereaiamu; taia-kirara ese nani mamaruanedia digaradia e hereadiamu.\n23Badina be gwau-edeede ena dika na babalau ena dika heḡereḡerena; bona daḡedaḡe ena dika na kaivakuku bona dirava koikoidia itomadiho-henidia heḡereḡerena. Badina be Iehova ena hereva vada o dadaraiadainai, ia ese danu emu pavapava dagina ai vada e dadaraimumu.\n24Saulo ese Samuel ma e haere henia, eto, Lau na vada na kara dika; badina be Iehova ena haheḡani bona oiemu hereva vada na tata utu, badina be egu orea taudia garidia na gariva, bena eredia na kamonaiva.\n25Taunabunai, lau na noimumu, egu dika ba gwau tao; bena baita lou lao, Iehova baina toma henia diho.\n26A Samuel ese Saulo e hamaoroa, eto, Oi ida basina lou lao; badina be oi ese Iehova ena hereva vada o dadaraia, bona Iehova ese oi vada e dadaraimu, Israel pavapavana dagina amo.\n27Samuel e gini kerehai, baine raka oho eto. Bena Saulo ese Samuel ena dabua isena e dogoa tao, a dabua na e hedare.\n28Samuel eto, Iehova ese hari dina ai Israel basileiana na oiemu amo vada e darea oho; oi dekemu tauna ta, oi e hereamumu tauna, vada e henia.\n29Ina danu, Israel Hairaina na basine koikoi bona basine helalo kerehai; badina be ia na dia taunimanima, taunabunai ia lalona na basine idau.\n30Bena Saulo eto, Lau vada na kara dika; ḡau tamona harihari a matauraigu egu orea tau-badadia vairadiai bona Israel taudia vairadiai. Aita lou lao, bena Iehova, emu Dirava, baina toma henia diho.\n31Taunabunai Samuel na Saulo murina amo e lou lao; bona Saulo ese Iehova e toma henia diho.\n32Bena Samuel eto, Agag, Amalek pavapavana, na dekegu a mailaia. Bena Agag na mai lalo-namona ida ema. Agag eto, Momokani, mase enaidita vada e ore.\n33Bena Samuel eto, Hahine na asi natudia e nohomu oiemu dare dainai, heḡereḡerena oi sinamu na asi natuna baine noho. Bena Samuel ese Agag e dapaia sisi, Iehova vairanai, Gilgal ai.\n34Una murinai Samuel na Rama ela, a Saulo na e dae ela, ena ruma ai e nohova Gibea ai, Saulo ena tano ai.\n35Bena Samuel ese Saulo se itaia lou ela bona ena mase dinana. A Samuel na lalona e hisihisiva, Saulo dainai. Bena Iehova na e helalo, Saulo na Israel pavapavana ai basinema halaoa eto.\n< 1 SAMUEL 14


IEREMIA 38 - Buk Baibel long tokples Motu\n1Ieremia ese taunimanima iboudiai e hamaorolaidia herevadia na Sefatia Matan, Gedalia Pasahuru, Iukala Selemia, bona Pasahuru Malkia na e kamonai. Ia eto,\n2Iehova ini e gwau tomamu: Ina hanua ai baine noho tauna na dare eiava doe eiava dai-hanai gorerena amo baine mase; a Kaldea taudia dekedia baine raka lasi tauna na baine mauri; ena mauri na kwalimu ahuna ai bainela, bena baine mauri.\n3Iehova ini e gwau tomamu: Momokani ina hanua na Babulono pavapavana imana ai bae atoa, bena baine abia.\n4Bena hanua lohiadia ese hanua pavapavana e hamaoroa, eto, Ina tau bae alaia mase be namo, badina be ia ese tuari taudia doini hanua ai e nohomu na imadia e hamanokadiamu, bona taunimanima iboudiai imadia danu, unu hereva e hamaorolaidiamu dainai. Badina be ina tau ese taunimanima ihanamodia se tahuamu a ihadikadia mo.\n5King Sedekia eto, A itaia, ia na umui imamui ai; badina be hanua pavapavana ese basine laomui ahu diba.\n6Taunabunai, idia ese Ieremia e abia, Malkia, hanua pavapavana natuna, ena ranu gurina, hegima taudia edia magu ai, lalonai e tua dobi. Idia ese Ieremia na kwanau amo e tua dobi. Guri na asi ranuna, kopukopu mo; bena Ieremia na kopukopu ai e hepuni.\n7Ebede-melek, tau Etiopia, hesiai tauna ta pavapava ena ruma ai, e kamonai idia ese Ieremia na guri lalonai vada e tua dobi. Hanua pavapavana na Beniamina Ikoukouna ai e helaiva,\n8bena Ebede-melek na pavapava ena ruma amo ela, hanua pavapavana e hamaoroa, eto,\n9Pavapava e, egu lohia, ini tatau na vada e kara dika, peroveta tauna Ieremia e kara henia karadia iboudiai lalodiai; idia ese ranu gurina lalonai vada e tua dobi, unuseni ai ia na baine hitolo mase, badina be flaoa taina dia mia hanua ai.\n10Bena hanua pavapavana ese Ebede-melek, tau Etiopia, e hagania, eto, Ini amo tatau tatoi avabidia, oi ida baola, peroveta tauna Ieremia do se masemu ai na guri amo ba veria dae.\n11Taunabunai, Ebede-melek ese unu tatau e abidia, bena pavapava ena ruma ela, habou-habou daiutuna ai maua ta lalona amo dabua seadia gunadia bona hahedoki, vada e dika ḡaudia, e abi; bena kwanau amo guri lalonai e tudia dobi, Ieremia enai.\n12Bena Ebede-melek, tau Etiopia, ese Ieremia e hamaoroa, eto, Dabua seadia bona hahedoki na kadidihamu bona kwanau padadiai bavatodia. Ieremia na unu e kara toma.\n13Bena idia ese Ieremia na kwanau amo e veria dae, guri amo e abia lasi. Bena Ieremia na hegima taudia edia magu ai e nohova.\n14King Sedekia ese peroveta tauna Ieremia e boiria, Iehova ena dubu iraka-vareaina ihatoina ai e abia dae. Hanua pavapavana ese Ieremia e hamaoroa, eto, Aina nanadaimu, ḡau ta egu ai basio hunia.\n15Ieremia ese Sedekia e haere henia, eto, Bama hamaoromu bena boma alagu mase ani? Bona bama hahealo henimu bena basioma kamonai henigu.\n16Bena King Sedekia ese Ieremia e gwau henia hamata hehuni, eto, Iehova, laumada e karadia Diravana, na e maurimu heḡereḡerena, lau ese basina alamu mase eiava emu mauri iabi-ohona dalana e tahuamu taudia imadia ai basina atomu.\n17Bena Ieremia ese Sedekia e hamaoroa, eto, Ḡaubada Iehova Sabaota, Israel Diravana, na ini e gwau tomamu: Babulono pavapavana ena lohia taudia ediai boma hahemanau, bena idia ese bae hamaurimu; ina hanua danu lahi amo basie doua, bona oi bona emu ruma taudia na ba mauri.\n18A hari Babulono pavapavana ena lohia taudia ediai basioma hahemanau, bena ina hanua na Kaldea taudia imadia ai baine heato; bena idia ese lahi amo bae doua, bona oi na idia imadia amo basio roho mauri.\n19King Sedekia ese Ieremia e hamaoroa, eto, Iuda taudia Kaldea taudia ediai vada e hanai na garidia na garimu, idia imadia ai bae atogu bena idia ese bae hadikagu na garina.\n20Ieremia eto, Idia imadia ai basie atomu. Iehova gadona hari na hamaorolaimumu na ba badinaia, bena ba namo, emu mauri na basie abia oho.\n21A hahemanau basioma ura, Iehova ese ina mata-hanai vada e henigu:\n22A itaia, Iuda pavapavana ena ruma ai doini e nohomu hahinedia na e hakaudia lasimu, Babulono pavapavana ena lohia taudia dekediai; bena hahine na e tomu: Turamu, o abidadama henidia taudia, ese vada e koimu, bona vada e hadareremu; oi aemu na kopukopu ai vada e hepuni dainai, idia na emu amo e raka ohomu.\n23Adavamu bona natumu iboudiai na Kaldea taudia dekedia bae hakaudia lasi; bona oi danu idia imadia amo basio roho mauri, a Babulono pavapavana ese baine dabaimu tao; bena ina hanua na lahi amo bae doua.\n24Bena Sedekia ese Ieremia e hamaoroa, eto, Ini hereva na tau ta basio hadibalaia, bena basio mase.\n25Hanua lohiadia bema kamonai lau na oi ida vada ta hereva-hereva, bena bae vasi, bae nanadaimu, baeto “A hamaoromai, hanua pavapavana ede o hamaoroa toma bona hanua pavapavana ese ede e hamaoromu toma; ḡau ta emai ai basio hunia, bena basia alamu mase”.\n26Bena oi ese ba haere henidia, baoto “Hanua pavapavana na noia mai manaugu ida, ia ese Ionatan ena ruma basine siaigu lao lou, unuseni ai baina mase na garina”.\n27Bena hanua lohiadia iboudiai na Ieremia dekena ela, e nanadaia; bena ia ese e haere henidia, hanua pavapavana ese vada e hagania heḡereḡerena. Taunabunai, idia ese ia ihereva-henina e hadokoa; badina be tau ta ese unu hereva asie kamonai.\n28Bena Ieremia na hegima taudia edia maḡu ai e nohova, ela-bona Ierusalem e abia dinana.\n< IEREMIA 37\nIEREMIA 39 >


Amo 1 | `MEU | STEP | Amos, Tekoa mamoe ireḡudia taudia ta, ena hereva, Israel dainai e ita ḡaudia herevadia, Usia, Iuda pavapavana, bona Ieroboam loasa, Israel pavapavana, edia nega ai, laḡani rua dounu mimia ema bona tano-laga e kau negana ai.\nHahemaoro bese idau-idau latadiai\n1 Amos, Tekoa mamoe ireḡudia taudia ta, ena hereva, Israel dainai e ita ḡaudia herevadia, Usia, Iuda pavapavana, bona Ieroboam loasa, Israel pavapavana, edia nega ai, laḡani rua dounu mimia ema bona tano-laga e kau negana ai. 2 Ia eto:\nIehova na Siona amo e lolomu,\nIerusalem amo e herevamu;\nmamoe ireḡudia taudia edia rei gabudia na e kakoromu,\nKaramele ororona dorina na e maraimu.\n3 Iehova ini e gwau tomamu:\nDamasko ena kerere toi bona hani daidiai,\nlau ese ena dika davana ihenina basina gwaua tao;\nbadina be idia ese Gilead vada e kwadia, uit na heto,\nedia kwadikwadi ḡaudia na auri ḡaudia.\n4 Taunabunai lau ese lahi ta baina siaia Hasaele ena ruma latanai,\nuna lahi ese Ben-hadad ena gabu aukadia baine aradia ore.\n5 Damasko ena ikoukou auridia baina hakwaidudia,\nAvene Kourana inoholaina taudia na baina negedia daure,\nbona dagi auna e dogoa taomu tauna na Bet eden amo baina abia oho,\nbona Suria taudia na dauhai baina hanohodia, Kiri tanona ai.\n6 Iehova ini e gwau tomamu:\nGasa ena kerere toi bona hani daidiai,\nbadina be idia ese bese ta taunimanimadia iboudiai na dauhai vada e hanohodia,\nEdom imana ai bae atodia helaoreana.\n7 Taunabunai lau ese lahi ta baina siaia, Gasa maḡuna latanai,\nuna lahi ese ena gabu aukadia baine aradia ore.\n8 Asdod inoholaina taudia na baina negedia daure,\nbona dagi auna e dogoa taomu tauna na Askelono amo baina abia oho;\nimagu baina pala henia Ekron ihadikana,\nbona Filistia kwabukwabudia na bae mase ore.\nḠaubada Iehova na e herevamu.\n9 Iehova ini e gwau tomamu:\nTuro ena kerere toi bona hani daidiai,\nbadina be idia ese bese ta taunimanimadia iboudiai na Edom imana ai e atodia,\nbona asie laloa tao, tadikaka vada e hegwauhamata heheni.\n10 Taunabunai lau ese lahi ta baina siaia, Turo maḡuna latanai,\n11 Iehova ini e gwau tomamu:\nEdom ena kerere toi bona hani daidiai,\nbadina be ia ese tadina na dare amo e hahavaia,\nbona hebogahisi e negea vaitani;\nena badu na e siahu loulou,\nena badu ḡaraḡara na e dogoa tao hanaihanai.\n12 Taunabunai lau ese lahi ta baina siaia, Teman latanai,\nuna lahi ese Bosra ena gabu aukadia baine aradia ore.\n13 Iehova ini e gwau tomamu:\nAmono taudia edia kerere toi bona hani daidiai,\nlau ese edia dika davana ihenina basina gwaua tao;\nbadina be idia ese rogorogo hahinedia vada e dapadia parara Gilead ai,\nedia tano hetoana bae habadaia totona.\n14 Taunabunai, lau ese lahi ta baina ha-araia Raba maḡuna ai,\nuna lahi ese ena gabu aukadia baine aradia ore,\nmai lolona ida tuari dinana ai,\nmai lai gubana ida koe-hirihiri dinana ai;\n15 edia pavapava na dauhai bae hanohoa,\nia bona ena lohia taudia danu ia ida.


Lev 25 | `MEU | STEP | Iehova ese Mose e hereva henia, Sinai ororona ai, eto,\n1 Iehova ese Mose e hereva henia, Sinai ororona ai, eto, 2 Israel taudia ba hamaorodia, baoto: Baina henimui tanona ai ba kau negana ai, tano ena nega helaḡadia ba badinadia, Iehova ena. 3 Laḡani tauratoi emu uhe ba hado, bona laḡani tauratoi emu vine audia rigidia ba kwamadia heini, huahua ihahohodia totona. 4 A laḡani ihahituna na tano ena laḡa-ani negana, laḡani helaḡana Iehova ena: uhe basio hado emutano ai, bona emu vine audia rigidia basio kwamadia heini. 5 Sibona baine tubu ḡauna na basio utua, bona vine huahuadia bae dobi na basio habou; tano ena laḡa-ani helaḡana bunai. 6 Tano ena laḡa-ani amo amui ba davaria:oi bona emu hesiai tauna bona emu hesiai hahinena bona dekemu ai e ḡaukaramu tauna bona dekemu ai e noho hedoamu tauna, 7 bona emu boromakau bona emu seri iboudiai emu tano lalonai. Tano anina idoinai na amui.\n8 Laḡani helaḡadia hitu ba duahidia, laḡani kavakavadia hitu hitu amo: unu laḡani iboudiai bae hari-ahui taurahani-ta. 9 Bena hua ihahituna dinanaihagwautana ai kibi ba hiriria badabada; herohemaino dinana ai kibi bae hiriri emui tano idoinai. 10 Laḡani iha-imahuina ba hahelaḡaia, bainehelaḡa herea. Una laḡani lalonai iḡui taudia iboudiai bae ruhadia nege. Ia ladana be Iubile: ia lalonai taunimanima iboudiai edia tano korikori bona edia iduhu korikori bae lou henidia. 11 Laḡani iha-imahuina na emui Iubile: ia Ialonai uhe basio hado, bona sibona baine tubu ḡauna basio utua; emui vine danu rigidia basio kwamadia heini, bona huahuadia basio habou. 12 Badina be Iubile laḡanina na helaḡa emui ai: tano anina na bavania, vadaeni.\n13 Iubile laḡanina ai umui ta ta ena tano ena tano bavabi lou. 14 Dekemu tauna enai ba hoihoi, basio koia, ia danu basine koimu. 15 Dekemu tauna ena tano ba hoia negana ai, ba laloa, Iubile murinai laḡani hida vada e lao bubuni; ia danu baine laloa, taboro hida do mimia. 16 Bema laḡani momo mimia, davana na baine bada, a bema laḡani gadoi mo mimia, davana na baine maraḡi, badina e hoimu ḡauna be taboro e hoimu. 17 Raruosi basio hekoi heheni, a emui Dirava garina be gari, badina be lau be Iehova, emui Dirava.\n18 Taunabunai, egu taravatu bona egu haheḡani ba badinadia bona karadia ba kara; unu amo ba noho namonamo emui tano ai. 19 Tano ese anina baine henimui: bavaniani, ba boga kunu, ba noho namonamo. 20 Ba henanadai reana, baoto “Laḡani ihahituna ai dahaka baia ania, basia hadohado bona basia taboro negana ai?” 21 Benaini, laḡani ihatauratoina ai baina hanamomui, tano anina bavabia, laḡani toi davadia. 22 Bena laḡani ihataurahanina ai emui uhe ma ba hado, a emui uma anidia gunadia do bavani, ela bona laḡani ihataurahani-tana ena taboro negana baine kau. 23 Tano tabasio hoia vaitani, badina be tano na lauegu, umui ese o noholaiamu, e kara lauegu vadivadi na heto. 24 Ba hoi tanodia iboudiai na biagudia gunadia bae abi lou diba.\n25 Tadikakamu ta baine ogoḡami, bena ena tano kahana baine hoia, ia varavara-dosina ese una tano davana baine karaia, baine abia lou. 26 Bema asi iabi-louna tauna ta, a gabeamo ogoḡami tauna ma baine taḡa, iabi-lounabaine heḡereḡere, 27 ia na baine haeroa, laḡani hida vada ela ia ese e hoia, bena davana orena baine heni lou, ena tano ma baine abia lou. 28 A bema imana baine tuna, iabi-louna basine heḡereḡere, e hoia tauna ese bainebirulaia ela bona Iubile laḡanina; una negana ai tano tauna korikorina ese ena tano baine abia lou.\n29 Hanua mai maḡuna lalonai tau ta ese ena ruma baine hoia, moni davana, ia na davana baine heni lou bona ena ruma baine abia lou diba, ela bona laḡani ta baine ore. Laḡani ta lalonai ia ese baine hoia lou diba. 30 A laḡani ta lalonai basine abia lou, una ruma na iena amo e hoia tauna ena ruma korikori ai bainela, iena bona ia garana edia; Iubile laḡanina ai biaguna gunana basine abia Iou. 31 A hanua maraḡidia, asi maḡudia hanuadia, lalodiai na ruma bae hoi be tano bae hoi heḡereḡerena, davadia bae heni lou bona ruma bae abi lou diba, bona Iubile laḡanidia ai biagudia gunadia ese bae abi lou. 32 Ḡau tamona, Levi taudia edia hanua ai, Levi taudia ese edia ruma bae hoi lou diba, laḡani iboudiai. 33 A Levi tauna ta ena ruma basine hoia Iou, ia na Iubile laḡanina ai do baine abia lou. Badina be Levi taudia edia hanua rumadia na edia korikori, Israel taudia bogaragidiai. 34 Bona edia gabi-ruma tanodia na haida ese basie hoi; unu tano na ediatano korikori ela bona hanaihanai.\n35 Tadikakamu ta baine ogoḡami, asi ena heubu dalana, oi ese ba ubua, laolao tauna eiava vadivadi tauna na heto. 36 Moni eiava kohu iena amo basio abia; emu Dirava garina ba gari, bona tadikakamu ba hamauria. 37 Moni ba henia eiava aniani ba ubulaia na davadia basio abi. 38 Lau binai Iehova emui Dirava; Aigupto tanona amo na hakaumui lasi, Kanaan tanona baina henimui bona emui Dirava ai bainala totona.\n39 Tadikakamu ta baine ogoḡami, bena emu ai sibona baine hehoi, basio kara henia o hoia tauna o kara heniamu heḡereḡerena; 40 a mai davana emu ai e ḡaukaramu tauna eiava noho-hedoa tauna heḡereḡerena oi dekemuai baine noho. Ia na oi isiaimu baine lao heni ela bona Iubile laḡanina; 41 bena emu ruma amo baine raka lasi, ia mai natuna ida, ena ruma taudia bona ena tano korikori baine lou henidia. 42 Badina be idia na lauegu hesiai taudia, Aigupto tanona amo na hakaudia lasi; basio hoidia. 43 Basio hahisihisia; emu Dirava garina ba gari. 44 E noho hetabiramu besedia edia amo emui hesiai taudia bona hahinedia ba hoidia; 45 bogaragimui ai e noho hedoamu taudia edia amo danu natudia emui tano ai e vara na ba hoidia diba, emui iḡui taudia ai baela. 46 Umui murimui ai dihimui ese danu bae abidia, edia korikori; isiaimui bae lao heni hanaihanai. A Israel taudia, varavaramui korikori, na basio hahisihisidia.\n47 Bogaragimui ai e noho hedoamu tauna na baine taḡa, bona tadikakamu ta baine ogoḡami, bena hari tadikakamu na sibona baine hehoi, una nohohedoa tauna enai eiava iena ruma tauna ta enai, 48 unu e hehoi toma tauna na bae hamauria diba, tadikakana ese, 49 eiava tamana lahaina ese, eiava varavarana ta ese; eiava ia sibona moni baine davaria negana ai na sibona baine hahemauri. 50 Laḡani bae duahidia, biaguna enai e hehoi negana ela bona Iubile laḡanina; bena iruhana monina na unu laḡani hidaosi ahudia, hesiai tauna mai davana ahuna heḡereḡerena, baine heni. 51 Negana bema daudau, laḡani unuhohodia davadia baine heni, sibona e hehoilai monina amo; 52 eiava negana bema kwadogi, laḡani unuhohodia davadia na biaguna baine henia, laḡani hidaosi mimia heḡereḡeredia ia ese iruhana monina na baine heni. 53 Ia na hesiai tauna mai davana, laḡani ta ta amo e ḡaukaramu, heḡereḡerena ai baine ḡaukara; biaguna ese basine hahisihisia oi vairamu ai. 54 Bema basine heruha guna, ia na Iubile laḡanina ai baine heruha, ia mai natuna ida. 55 Badina be Israel taudia na lauegu hesiai taudia; Aigupto tanona amo na hakaudia Iasi, isiaigu ilao-henina totona. Lau binai Iehova, emui Dirava.


Lev 1 | `MEU | STEP |\nLahi ese e ḡolea ohomu boubounaIehova ese Mose e boi henia, hebou kalagana amo, eto,\n2 Israel taudia ba hamaorodia, baoto: Tau ta ese Iehova baine boua, ia na boromakau serina amo eiava mamoe serina amo ena ihaboulaina ḡauna baine abia.\n3 Bema ḡole-oho boubouna na boromakau serina amo baine abia, ia eseboromakau maruanena asi bebeka-bebekana ta baine abia; baine laohaia,hebou kalagana iduarana ai baine alaia, Iehova ese baine abia dae helaorana. 4 Ia imana na lahi ese baine ḡolea oho ḡauna kwarana ai baine dau kau; bena Iehova ese ia bagunai baine abia dae, ena herohemaino ḡauna. 5 Ia ese boromakau maruanena baine alaia mase Iehova vairanai; bena Aaron natuna, hahelaḡa taudia, ese rarana bae abia, ihaboulaina patana latanai bona badinai bae nevaria heḡeḡe, hebou kalagana iduarana ai. 6 Hari bae haḡolea oho ḡauna na bae kopaia, bena bae ivaia. 7 Bena Aaron natuna, hahelaḡa taudia, ese lahi bae haraia ihaboulaina patana latanai, bona rakuraku audia lahi ai bae ato kau. 8 Bena Aaron natuna, hahelaḡa taudia, ese hidiona e iva ḡaudia bona kwarana bona digarana na rakuraku audia latadiai bae ato kau, ihaboulaina patana latanai; 9 a bogarauna bona imana bona aena na ranu ai bae huridia guna. Bena idoinai be hahelaḡa tauna ese baine gabua, ihaboulaina patana latanai, haḡole-oho ḡauna ai bainela lahi ai, bonana namo ḡauna Iehova ena.\n10 Bema ena ḡole-oho boubouna baine heni ḡauna na mamoe serinaeiava nani serina amo baine abia, ia ese maruane ta, asi bebeka-bebekana,baine abia. 11 Ihaboulaina patana mirigini kahana ai baine alaia mase, Iehova vairanai. Bena Aaron natuna, hahelaḡa taudia, ese rarana bae abia, ihaboulaina patana latanai bona badinai bae nevaria heḡeḡe. 12 Bena baine ivaia; bena hidiona e iva ḡaudia bona kwarana bona digarana na hahelaḡa tauna ese rakuraku audia latadiai baine ato kau, ihaboulaina patana ai. 13 A bogarauna bona imana bona aena na ranu amo baine huridia guna. Bena idoinai be hahelaḡa tauna ese baine gabua, ihaboulaina patana latanai, heḡole-oho ḡauna ai bainela lahi ai, bonana namo ḡauna Iehova ena.\n14 Bema ena boubou ḡauna, Iehova ena, be manu baine haḡole-oho, ia na kerea eiava pune natuna baine abidia. 15 Bena hahelaḡa tauna ese manu na baine laohaia, ihaboulaina patana badibadinai aiona baine moḡea. Bena ihaboulaina patana latanai lahi ese baine ḡolea oho; a rarana be ihaboulaina patana isena ai baine seia. 16 Bogarauna bona huina na baine abidia, ihaboulaina patana mairiveina kahana ai baine negedia, lahi kahuna e negeamu gabuna ai. 17 Hanina amo baine darea parara; basine ivaia. Hahelaḡa tauna ese rakuraku audia latadiai baine gabua, ihaboulaina patana latanai, heḡole-oho ḡauna ai bainela lahi ai, bonana namo ḡauna Iehova ena.


Num 9 | `MEU | STEP | Israel taudia ese Aigupto tanona amo e raka lasi murinai, laḡani iharuana ena hua gini-gunana ai Iehova ese Mose e hereva henia Sinai tano ḡaḡaenaai,\nLagau Hanai Ariana\n1 Israel taudia ese Aigupto tanona amo e raka lasi murinai, laḡani iharuana ena hua gini-gunana ai Iehova ese Mose e hereva henia Sinai tano ḡaḡaenaai, 2 eto, Israel taudia ese lagau-hanai ariana bae badinaia, ena nega korikoriai. 3 Una hua ena dina ihagwauta-hanina adorahina ai ba karaia, ena nega korikorina ai, taravatuna iboudiai heḡereḡerena.\n4 Taunabunai, Mose ese Israel taudia e haḡanidia, lagau-hanai ariana bae karaia eto. 5 Bena hua gini-gunana ena dina ihagwauta-hanina adorahina ai lagau-hanai ariana e karaia, Sinai tano ḡaḡaena ai; Iehova ese Mose e haḡanilaia karadia iboudiai na a Israel taudia ese e karadia ḡuḡuru. 6 A tatau haida vada e taubu, mase tauna enai vada e dau kau dainai, taunabunai idia na mai edia hekwakwanai lagau-hanai ibadinana ai una dina ai, bena idia ese Mose bona Aaron dekedia ela una dina ai. 7 Idia ese Mose e hamaoroa eto, Ai a taubu, mase tauna enai vada a dau kau dainai. Badina be dahaka ai ese Iehova basia boua diba, nega korikorina ai, Israel taudia iboudiai ida 8 Mose ese e haere henidia, eto, Do ba noho, ela bona lau baina kamonai, Iehova ede baine haḡanilaigu toma umui daimui ai.\n9 Bena Iehova ese Mose e haḡania, eto, 10 Israel taudia ba hamaorodia, baoto: Ena be umui emui ai eiava garamui ediai tau ta baine taubu, mase tauria enai baine dau kau dainai, eiava dauhai baine laolao, to ia be Iehova ena lagau-hanai ariana baine badinaia. 11 Idia ese hua iharuana ena dinaihagwauta-hanina adorahina ai bae karaia; mai flaoana, asie hatubua ḡauna, bona mai aniani avadia iditadia ida do bae ania. 12 Bahu basine mia rani, turiana ta danu basie hakwaidua; lagau-hanai taravatudia iboudiai heḡereḡeredia ai bae karaia. 13 A tau ta se miromu eiava se laolaomu to lagau-hanai ariana basine badinaia, una tau be ena bese amo bae negea daure; badina be Iehova se boua, nega korikorina ai. Una tau be ena dika do baine huaia. 14 Bema idau tauna ta dekemui ai baine noho hedoa, bena ia baine ura Iehova ena lagau-hanai ariana baine ania, lagau-hanai taravatudia heḡereḡeredia,ia be baine ania diba. Emui taravatu baine tamona, noho-hedoa taudia bona bese korikori taumui.\nOri ese dubu e ḡovaia ahu\n15 Dubu e haginia dinana ai, ori ese dubu, taravatu mauana kalagana, e ḡovaia ahu, ela bona hanua e boi, bena ita-itana na lahi na heto ela bonadaba e rere, dubu daenai. 16 Nega idoinai unu mo heto, ori ese e ḡovaia ahu dina ai bona lahi hanuaboi ai. 17 Bena ori ese kalaga e daetania negadia ai, Israel taudia na e tore isi, edia laolao ela; a ori e diho henia gabuna ai, Israel taudia na unuseni ai e taruha. 18 Iehova ena haheḡani dainai Israel taudia na e tore isi, bona Iehova ena haheḡani dainai idia na e taruha ori ese dubu e ḡovaia ahuva negana lalonai, idia na taruha ai e nohova. 19 Ena be ori ese dina hoho dubu e ḡovaia ahu, to Israel taudia ese Iehova ena haheḡani e laloa tao, bena asie tore isi. 20 Nega haida ori ese dina dia hoho dubu e ḡovaia ahu; bena Iehova ena haheḡani heḡereḡerena taruha ai e nohova, ma Iehova ena haheḡani heḡereḡerena e tore isi. 21 Ma nega haida ori na adorahi ai e diho, e mia rani; daba ai ma e dae, bena idia na e tore isi. Eiava dina ta hanuaboi ta e miava, bena e daetanidia negana ai idia na e tore isi. 22 ori ese dubu e ḡovaia ahu negana bema dina rua, eiava hua ta, eiava nega daudau, to Israel taudia taruha ai e nohova, asie tore isi; a e daetanidia negana ai idia na e tore isi. 23 Iehova ena haheḡani dainai e taruha, ma Iehova ena haheḡani dainai e tore isi; idia ese Iehova ena haheḡani e badinaia, Iehova ese Mose e haḡania heḡereḡerena.